Mitä uutta korona synnytti? - Rauhan Tervehdys\nKarjasillan seurakunnan päiväkerholaiset kiersivät Justus-enkelin polun.\nSeurakuntien työntekijät keksivät uusia tapoja ihmisten tavoittamiseen aikana, jolloin kohtaamiset yritetään pitää mahdollisimman vähissä. Nyt ollaan yhdessä verkossa ja ulkona.\nPolut tuovat vaihtelua ulkoiluun\nKarjasillan seurakunnasta löytyy parhaillaan useita lapsille suunnattuja Justus-enkelin polkuja. Poluilla on oma, kuukausittain vaihtuva teemansa, johon johdatellaan 5–6 tehtävärastin avulla.\n– Tähän mennessä aiheina ovat olleet muun muassa auttaminen, rukous ja paasto. Huhtikuussa rastit kiertämällä voi perehtyä pääsiäiseen, kertoo seurakunnan perhetoiminnan ohjaaja Mari Jääskeläinen.\nJustus-enkelin polku on kierrettävissä Karjasillan, Kastellin ja Pyhän Andreaan kirkon pihoilla sekä Maikkulan kappelin ja Lämsänjärven leirikeskuksen ympäristössä. Poluilla voi piipahtaa omalla ajalla koska tahansa.\nPihamuusikko tekee paluun\nHailuodon kanttori Mari Liukkonen kiersi äitienpäivän alla saarella laulamassa ihmisille tilauksesta.\nListalta sai valita 1–2 kappaletta, jotka hän esitti tilaajan pihamaalla. Pyörällä ja jalkaisin kulkenut kanttori säesti esityksiään ukulelella.\nLiukkonen laskee tavanneensa neljän päivän aikana lähes sata seurakuntalaista.\n– Osa oli koonnut tilaisuutta varten pihalleen pienen joukon naapureita, sukulaisia tai tuttavia ja jäivät nauttimaan yhdessäolosta laulujeni jälkeen.\n– Jotkut tilasivat esityksen yllätyksenä ystävälleen. Moni käytti mahdollisuutta tilata laulu lahjaksi äidilleen, jota ei voinut tavata koronarajoitusten vuoksi.\nPihamuusikko tekee paluun tänä keväänä.\n– Aikomuksenani on järjestää pihakonsertteja Yhteisvastuukeräyksen hyväksi touko–kesäkuun vaihteessa.\nMari Liukkosesta kuoriutui koronan myötä kiertävä muusikko. (kuva Mari Liukkonen)\nToivon pullaa huoltoasemalla\nOulun Tuirassa voi kohdata torstaisin alueella liikkuvia seurakunnan työntekijöitä. Toivon torstaiksi nimettyjä tempauksia järjestetään lähes joka viikko jossakin päin Tuiraa.\nTähän mennessä ihmisiä on kohdattu muun muassa kauppojen edustoilla, Pyhän Tuomaan kirkon pihassa, palvelutalo Metsolan Kartanon edessä ja huoltoasemalla. Usein mukana on ollut jotain tarjottavaa.\n– Ystävänpäivänä jaoimme pusseja, joissa oli mietelause ja suklaakarkkeja. Huoltoasemalla tarjosimme pullaa, kertoo diakoniatyöntekijä Päivi Moilanen.\n– Pyhän Tuomaan kirkon pihassa tunnelmanluojana on grilliin sytytetty pieni nuotio.\nKohtaamispaikkoja ei kerrota etukäteen, jotta ei syntyisi koronarajoitukset ylittäviä kokoontumisia.\nLastenohjaaja Minna Andersson ja nuorisotyönohjaaja Matti Ketola tarjosivat pullaa ja juttuseuraa. (kuva Anna-Leena Häkkinen)\nKävelylenkille saa kaverin\nTyrnävällä diakoniatyöntekijät ryhtyivät ulkoilukavereiksi vuosi sitten maaliskuussa. Juttuseuraa kaivanneet seurakuntalaiset ovat voineet soittaa diakoniatyöntekijälle ja kysyä häntä seurakseen kävelylenkille. Salme Kinnusen mukaan keväällä saattoi viikon sisällä olla useita tapaamisia.\n– Välillä kyselyiden määrä väheni, mutta nyt viime aikoina niitä on tullut taas enemmän. Tällä hetkellä meillä on joka viikko jokunen ulkoilutapaaminen.\nUlkoiluseuraa saa muistakin seurakunnista. Esimerkiksi Oulunsalossa lenkille lähtijöissä on niin diakoniatyöntekijöitä, pappeja kuin lähetystyöntekijöitäkin. Porukalla tehtäviä yhteislenkkejä on tarjolla muun muassa Hailuodon seurakunnassa.\nLiisa Ikola ja diakoniaopiskelija Henna Räihä kävivät yhteisellä päiväkävelyllä. (kuva Salme Kinnunen)\nMummon ja vaarin vuoro olla ikkunanäyttelyssä\nKiimingin seurakuntakeskuksen ikkunassa istuu nukkepariskunta: mummo ja vaari. Niiden ympärillä on vanhoja tavaroita kahvipurkeista kapustoihin. Seurakuntakeskuksen ikkuna on ollut näyttelykäytössä joulukuusta lähtien.\nTällä hetkellä lasin läpi voi tutustua käynnissä olevaan Yhteisvastuukeräykseen. Tänä vuonna sen tuotolla autetaan vähävaraisia ikäihmisiä.\n– Näyttely on esillä huhtikuun loppuun saakka, kertovat diakoniatyöntekijät Erja Haho ja Riikka Ikonen.\nKiimingissä on ehtinyt olla tähän mennessä joulun sanomaa sekä kynttilänjalkoja esittelevä näyttely.\nRiikka Ikonen ja Erja Haho ideoivat Yhteisvastuukeräyksestä kertovan näyttelyn. (kuva Marita Ahlgren)\nNetissä voi seurata jumalanpalveluksia, keskustella tai vaikka shoppailla\nKorona siirsi jumalanpalvelukset verkkoon. Niitä on voinut seurata sekä Virtuaalikirkosta että joidenkin seurakuntien Facebook- ja YouTube-kanavilta.\nVirtuaalikirkossa on tarjolla myös konsertteja. Perheen pienimmille löytyy ohjelmaa esimerkiksi Oulun seurakuntien YouTube-kanavalla Pikkukirkkosessa.\nMoni seurakunta on siirtänyt ryhmätoimintaa verkkoon. Teams-sovelluksen kautta on tarjolla keskusteluseuraa niin nuorille, ikäihmisille, yhden vanhemman perheille kuin vaikkapa perhekerholaisille.\nOulun seurakuntien myymälät Dom Second Hand ja Silimukka aloittivat koronan vauhdittamina verkkomyynnin.\nHailuodon seurakunta Ihmiset ja elämä Karjasillan seurakunta Kiimingin seurakunta Kirkko ja usko Tuiran seurakunta Tyrnävän seurakunta


Diamonds Aren't Forever: Mitä minulle kuuluu\nTanja 15. tammikuuta 2013 klo 23.27\noisit laittanu kuvaa sun naamasta ilman niitä läväreitä! Mäkin otin just pois mun yli puoltoista vuotiset snake bitesit, olivat rakkaat!♥\nJonna 15. tammikuuta 2013 klo 23.37\nHaha en oo ehtinyt vielä! :D Kyllä tarkoituksena olis, sitten kun ehtii :3\nTanja 15. tammikuuta 2013 klo 23.40\nnäytät varmasti kauniilta! mutta jos saanen tiedustella, mikä sut sai ottamaan ne pois :D\nJonna 15. tammikuuta 2013 klo 23.49\nHaha en kyllä :D Näytän todella oudolta ja paljaalta.. Yhy. Otin lävistykset pois haikein mielin leikkauksen takia (tukehtumisvaara jne), mutta kyllä mä vielä ne takas otan! C:


Bentid (ranitidine) 300mg, 150mg ilman reseptiä apteekki\nMiksi potilaat valitsevat bentid?\nVoi vitsit että säikähdin, ajattelin että jo että mun ortopantomografia on eksynyt tänne, mutta purenta on vähän toista luokkaa kun meikäläisellä, bentid 300mg, 150mg. Onnibus hinnoittelee lippunsa uudella Porvoon-reitillä kylmästi kilpailijoita alemmas. Jäätyään yksinhuoltajaksi hän alkoi etsiä syitä käytökselleen, tabletti bentid lääke. Haju on seurausta hikirauhasen suulla majailevista bakteereista. Sinun pitää muistaa ottaa yksi pilleri joka päivä, bentid verkkoapteekki mikkeli. Tunnustan, että olen alkoholisti, joka on juonut lähes päivittäin humalan kymmenen vuoden ajan, paitsi raskausaikana. Tärkeä osa identiteettiä on tunne omasta tärkeydestä, omasta merkityksestä omalle yhteisölle, oli tämä perhe, työpaikka, ystäväpiiri tai muuten, hintavertailu anpar joensuu. Opintopisteet 25 op Sisältö Logopedian perusopinnoissa opiskelija oppii ymmärtämään, miten lapsen kieli, puhe ja kommunikointi kehittyvät sekä miten niiden. Muut liuokset voivat sisältää yleisen yhdistelmän C-, D-, B6- ja B12-vitamiinia sekä muita ravinteita kuten koentsyymi Q10:tä ja glutationia, mistä ostaa bentid lahti. Flora Kokin salaisuudella paistat kuin kokki.\nKuka ei saa ottaa bentid?\nOrtostaattinen koe suoritetaan potilaan levättyä noin 10 minuuttia makuulla., 20 mmHg tai enemmän, kyseessä on ortostaattinen hypotonia, ranitidine 300mg, 150mg. Tuoreen suomalaisen tutkimuksen mukaan sokerin saanti on yhteydessä proteiinin ja suojaravintoaineiden alhaiseen saantiin ikääntyneillä. Tai tarkemmin sanottuna kananmunasta peräisin olevia albumiinia tai lysotsyymiä tai maidon kaseiinia, halvat dicloflex lahti. Sydämen sähköinen rytminsiirto... - Olen n. 4 kertaa käynyt Malmilla sydämen sähköisessä rytminsiirrossa...ei mikään mukava juttu, mutta joka kerta on ollut yhtä. Nykyaikainen lääketiede työskentelee aktiivisesti kohti parannuskeinon syöpään.Kuitenkin, tämä odotettavissa monet potilaat eivät ole rokotetta vielä, optobet ole reseptiä oulu. Tietyissä erityistapauksissa solunsalpaajahoito voidaan korvata interferonilla tai sitä voidaan käyttää muun hoidon tukena. Tauti, joka on tappanut monia ihmisiä, esiintyy monissa eri muodoissa, bentid helsinki tampere. Käsikirjoituksesta vastaa uransa ensiaskeleita ottanut Aaron Sorkin, joka tuli myöhemmin tunnetuksi monena vuonna. Toisaalta varsinkin nuorilla naisilla kystiitti voi uusia hyvinkin, tablettia fenofibratum turku. Trans-Allegheny Lunatic Asylum, Weston Kuva: Tala - Katso TripAdvisorin jäsenten 1 074 rehellistä kuvaa ja videota kohteesta Trans-Allegheny Lunatic Asylum.\nVoinko ottaa bentid ilman lääkärin reseptiä?\nSairauksien ehkäisy antaa ohjeita sairauksien ehkäisystä ja terveyden edistämisestä terveydenhuollon, Bentid (ranitidine) 300mg, 150mg. Ace:n estäjät ja kalsiuminestäjät Ace:n estäjät yhdistelmävalmisteet. Nyt on vaan sellainen pelko tullut, että uusiikohan akne sitten kun, icandra apteekki tampere. Aivojen välittäjäaineiden kuten serotoniinin ja noradrenaliinin pitoisuuksien vähenemisen on pitkään tiedetty liittyvän depressioon. Klotsapiini on tehokkain psykoosilääke muille psykoosilääkkeille hoitoresistentissä skitsofreniassa, bentid itsehoitolääkkeet online. Väsymyksen ja kivun syyksi paljastui fibromyalgia. Leighton glanduloso happened, his farewell slowcoach ferret, bentid apteekkiverkkokauppa resepti. Tupakoita tiedetään asuneen ainakin viereisten karttojen mukaisilla paikkakunnilla. Pystymme tekemään kaikki hammaslääketieteelliset tutkimukset ja erikoishoidot laadukkaasti, pilleri bentid. Pidän siitä että asioita käsitellään oikeilla termeillä eli taajuuksista puhuttaessa käytetään hertsejä, voimakkuuksia kuvataan desibeleillä ja.\nBentid: Yliannostusta koskevat tiedot\nIntegrins are not essential for entry of coxsackievirus A9 into colon carcinoma cells, bentid ranitidine. Diffuusio-käsite on tuttu fysiikasta ja kemiasta, kun selitetään esimerkiski epämiellyttävän hajuisen. Sukuelinherpes on yksi yleisimmistä sukupuolitaudeista Suomessa, optobet ole reseptiä oulu. Mulle annettiin terkkarilta purkki ja kaksi putkea ja sanottiin että keskivirtsanäyte pitää ottaa niihin putkiin. Suomen yleiskielessä ja useimmiten murteissakin intensiteetti myötäilee sävelkor keut ta, osta seton ilman reseptiä apteekista. Anamneesi muodostuu sanoista ana ja mimneskein. Entisillä teollisuus- ja varikkokiinteistöllä voi olla myös monenlaisia maahan, bentid tabletit netistä. Molybdeeni suurina määrinä voi aiheuttaa kuolettavia epämuodostumia. Olen ottanut tytön erityissuojelukseeni ja saanut hänestä kiitollisen ystävän, sillä voimistelutan vammaisen raajoja ja rentoutan niistä spastisuutta, tuota ikävää, luonnon bentid. Ruostumaton teräs on rautaseos, jossa on esimerkiksi nikkeliä ja kromia.\nErityistä tietoa bentid\nMunuaisten vajaatoiminta ilmenee verikokeessa, josta tutkitaan, 300mg, 150mg bentid. Luovuttajan kudostyyppi ja veriryhmä syötetään tietokonejärjestelmään, jossa tiedot. Apolipoproteiini B:n ja E:n perinnöllinen vaihtelu ja seerumin kolesteroli, tensinor reseptillä suomi. Ajattelu etenee vaiheittain muuttuu laadullisesti etenee samassa järjestyksessä, mutta yksilöllistä vauhtia. Sulfasalatsiini ja metotreksaatti ovat ensimmäiset kovan linjan lääkkeet, kustannus bentid vaasa. An abnormality in these chemicals is thought to be related to fibromyalgia. Kulman kasvaessa pitkä pää tuli yhä aktiivisemmaksi, osta bentid ilman reseptiä hinta. Terveyden tukipilareiden marraskuun teemana on nivelrikko. Valmista kanansiiville maukas kastike soijasta, hunajasta ja muista makoisista mausteista, bentid verkossa suomi. Eikä liika stressi pysy kauan vain pään sisällä.


Tarinan tupa: Keväthurahduksia\nOi' ihana toukokuu on hurahtanut reilusti yli puolenvälin.\nKoht'sillään koputellaan kesän ovea.\nMeillä jokaisella keväthurahdus ilmenee ihan omanlaisesti.\nIsän kanssa porisimme puhelimessa ja tulipa semmonnen tunne tuonne sydänalaan\noi', jospa oisin saanut olla mukana.\nIsä kertoili innostuneena kuin pikkuinen poika rantaremmihommista.\nIsällä on avomerikelpoinen paatti\nja sille olivat ystävänsä kanssa olleet tekemässä vesillelaskuhuoltoa.\nAurinkoa sekä pilvien kuvajaisia vedenkalvolla, suunnitelmia tulevan kesän potskiretkistä.\nVasta jään ikeestä päässyt meri vielä hitusen helistelee hileitä rantaviivalla.\nEi hullumpi miljöö huoltotöille, jotka totisesti voivat joskus olla keljun hankalia.\nNaapuritalon setäkin sai jo moottorisahakohtauksen.\nJoka kevät nähkääs tömähtää yksi vaahtera heidän pihalla kumolleen.\nNoh, moottorisahan ääni ei ole ihan linnunlaulua,\nmutta se tekee uusia auringonläikkiä meidän pihatantereelle.\nTyttären ja minun keväthurahduskohtauksessa mentiin ihan mettään.\nViis siitä vaikka sääennustelijat uhkailivat sadekuuroilla.\nOnhan sadevermeet keksitty ja hankittu.\noli vielä metsänsydämessä\nKyllä sienetkin osaavat\nSaimme pari roheeta\nEihän se meitä haitannut.\nOikeastaan kamerat lauloivat vielä enemmän.\nPutkahti siihen lenkkeilevä pariskunta ihmettelemään touhujamme.\nTäti hoki mennessään useaan otteeseen erikoista, erikoista.\nMeitä hitusen hymyilytti, jotta mitä erikoista raesateessa ulkoilemisessa on.\nOlivathan hekin samassa kuurossa keskellä mettää.\nMitäpä sitä muuta on kevääseen kuulunut?\nPikku-ukon termi tukka tippu\non hyvä ilmaisu edelleen.\nPituutta kutreista lähti vajaat 20 cm.\nTuli ommeltua ajanvietteeksi\nLaitoin tyttärelle kuvan ja eipä aikaakaan,\nkun mummun puhelin lallatti kahden keikkaa.\nPikku-ukko soitti kysyen voisiko hän saada tuon vihreän kissan ja sisko tuon pinkin.\nMinun vastaus oli, jotta niinhän minä vähän aattelin.\nSattu pikkuhaveri työmaalla sorvin ääressä ja nyt olen enempi\nkuin höntyilisin ihastelemassa kukkeaa kevättä metissä.\nJalkani jäi sähkönosturin jalaksen alle puristuksiin ja varvas murtui.\nRariologilta tuli tänään kirje ihanine uutisineen, jalkapöydänluut eivät ole murtuneet.\nAi', jotta olen iloinen!\nNoh, ajanvietteenä on ollut pientä räpöstysaskartelua ;o)\non istutettu purkkiin.\ntuli muurattua ajankuluksi.\nTiilet ovat munakennosta silputtuna kokoon 1cm x 2cm/2,5cm.\nJuu piti muutama sipellyspalakin askarrella.\nTässä lienee hyvä kohta kiittää sinua, joka jaksoi tänne asti postausta kahlata\nsekä toivottaa ihanan lämpöisiä kevätpäiviä!\nLähettänyt Tarina klo perjantaina, toukokuuta 22, 2015\nastan emäntä 22. toukokuuta 2015 klo 21.33\naurinkoisia päiviä sinullekkin!!\nIrma 22. toukokuuta 2015 klo 22.53\nIhanan retken olet tehnyt luontoon, ja kauniita luontokuvia kuvaillut tykkäsin niitä katsella\nVai räntäsadekin sinut yllätti.. Kauniit kissatkin olet kerinnyt tekemään Hyvää viikonloppua :)\nAhti 22. toukokuuta 2015 klo 23.23\nKaikkea tuli mieleeni, kun aloin lukea juttuasi. Esim. on sulla hyvä värisilmä. Mutta sitten tuli kaikkea muuta mukavaa oikein urakalla, etten voi muuta sanoa, kuin että mainio oli juttusi taas! Hyvää kevään jatkoa ja kesän odotusta1\nKäsityökaista 23. toukokuuta 2015 klo 7.52\nJuuri tämä hennon- ja samalla voimallisen vihreä aika on parasta...\nHeenot kishat (näin kolmevuotias ilmaisee mielipiteensä :).\nMukavia kevätpäiviä, vaikkakin pienen haaverin pyörteissä.\nenkulin käsityöt 23. toukokuuta 2015 klo 7.54\nIhana ja elämää tännä oleva postaus. Upeita kuvia olet ottanut.\npekka paiva 23. toukokuuta 2015 klo 8.35\nPitkälle on kevät edistynyt, kun oravan turkki on kokonaan vaihtunut harmaasta lämpimän ruskeaksi.\naimarii 23. toukokuuta 2015 klo 8.37\nLuontoretket ovat ihan parasta. Teillä on ollut kuvista ja lennokkaasta kuvauksesta päätelleen aivan huippu kiva retki.\nOnko sinun tukkasi tippunut? Komeat kutrit joka tapauksessa. Pitäisi saksia omaa tukkaani myös tuon verran tippumaan.\nKissatyynyt nastat ja tiiliseinä huijasi minua. Luulin ensin, että on oikea tiiliseinä.\nritva 23. toukokuuta 2015 klo 9.14\nIhania kuvia luontoretket ovat ihania. Aurinkoista Helluntaiviikonloppua. ♥\nSira 23. toukokuuta 2015 klo 10.02\nKeväinen luonto on IHANA satoi tai paistoi ja se odottelee meitäkin siellä Pohjolassa. Täällähän on jo kesä. Kyllä on hienoa, kun omistaa noin komeat kutrit. Samoin kuin aimarii kirjoitti, tiiliseinä huijasi minuakin. Heleätä helluntaita!\nkosotäti 23. toukokuuta 2015 klo 11.33\nSiun postauksia on niin ihana lukea, kuin olisi keväinen puro soljunut alusta loppuun.\nNo oikeaksi miekin tuota tiiliseinää luulin, hienosti tehty :)ja kissatyynyt on ihan mielettömän ihania.\nTimo Lampi 23. toukokuuta 2015 klo 16.25\nKäy sitä haavereita näköjään muillekin.\nHeti kun näin tekemäsi kissat, päätin että kysyn myytkö.\nNo, nehän menivätkin oikeaan osoitteeseen. :)\nMukavaa päivänjatkoa, toivottavasti jalka ei kovin särje!\nPiipe Elch 23. toukokuuta 2015 klo 16.33\nOlipa kiva kuvakavalkadi!\nHuopatossunen 23. toukokuuta 2015 klo 17.19\nNo hyvä jos vain varvas murtui. Minulta murtui isovarvas muutama vuosi sitten, kun pölynimuri kaatoi tuolin jalalleni. Lääkäri määräsi lepoa ja kovapohjaisen kengän - keskellä kesää ja uuden koiran tultua taloon. En ihan noudattanut neuvoja, mutta kunnossa tuo varvas tuntuu olevan :D\nLuonnosta löytyy ihastuttavia värejä tähän aikaan vuodesta.\nRiitta Sinikka 24. toukokuuta 2015 klo 8.39\n♥ihana postaus, ihana tukka...\nKurre Stenbäck 25. toukokuuta 2015 klo 8.33\n:) ja kevään jatkoa kesää odotellessa\nHarakka 26. toukokuuta 2015 klo 23.07\nKiva postaus täällä!\nNiin keväisen vihreä ja silti rakeitakin tuli.\nMutta kuvaajahan ei niin pienistä lannistu, vaan jatkaa kuvailuaan edelleen, ja saakin tosi upeita kuvia rakeistakin.\nPunamaljakkaat ovat mulle ihan outoja sieniä, en ikinä ennen ole nähnyt.\nHieno tiiliseinätaideteos, upea!\nKissatyynyt myös tosi ihku ihania!\nTarina 5. kesäkuuta 2015 klo 22.09\nKiitän kaikkia ihanista ja kannustavista kommenteistanne!


Sosiaalitoimiston huoltajuuskiistan sovittelutyö ihan epistä - KESKUSTELUFOORUMI\nViesti Kirjoittaja Mustikka » 26 Tammi 2014, 17:58\nKertokaa mitä ihmettä kannattaa tehdä. Narsisti on meillä se, joka käsikirjoittaa, ohjaa, näyttelee ja antaa repliikit huoltajuuskeskusteluissa sossussa. Kaksi sovittelevaa sosiaalityöntekijää eivät pärjää hänelle, eivät tue, auta, ohjaa, kykene hallitsemaan tilannetta. He eivät näe kumpi valehtelee, eivät anna minulle riittävästi puheenvuoroja. Jos yritän puolustautua, leimaudun heti negatiiviseksi ja asennevammaiseksi ! Se tuntuu niin epäreilulta. Kuinka monta kertaa kannattaa käydä tilaisuudessa, jossa minä joustan ja annan kokeilla taas kuukauden uudella tapaamissysteemillä, mutta toinen ei jousta missään? Minulle ei ole annettu lapsia kirjoille, en saa elatusmaksuja,enkä asumistukia lapsista ennenkuin suostun narskun vaatimaan tapaamissopimukseen. En voi suostua siihen. Kuinka sossun tädit voivat sallia tällaisen kiristyksen ja päsmäröinnin? Jos puhallan pilliin ja kieltäydyn tällaisesta palvelusta, tuleeko lausuntoon merkintä, että minä olenkin se yhteistyökyvytön? Yritin päästä juttelemaan yksin asioista tätien kanssa, he sanoivat, että se ei olisi eduksi sovinnollisen yhteiskeskustelun kannalta. Meidän pitäisi oppia puhumaan sovussa, narskun kanssa !!! Mitä utopiaa ! Vinkkejä ! Kiitos.\nViesti Kirjoittaja mlp » 08 Helmi 2014, 08:12\nItselläni on kokemusta, että lastenvalvojan luona oli tavoitteena, että me vanhemmat sovimme keskenään asiat ja lastenvalvoja vain pyrki tuomaan keskusteluumme näkemyksiä, miltä lapsesta mahtaa tuntua. Me emme milloinkaan päässeet tilanteeseen, että molemmat olisivat olleet tyytyväisiä ja minä olin se joka jousti, jotta saisimme sopimuksen. Käräjilläkin on tavoitteena, ettei mentäisi käräjäsaliin, vaan, että neuvotteluhuoneessa saataisiin sopimus aikaiseksi. Käräjien väliaikaispäätöksessä tehtiin päätös lasten asumisesta. Tapaamisista ja elatuksesta kysyivät meidän toiveet ja sen mukaan tehtiin päätös niistä. Jälkikäteen olen miettinyt, että miksi olen joustanut ja olenko tehnyt oikein, että olen antanut laajat tapaamisoikeudet? Välillä tuntuu, että sosiaalipuolen työntekijät tukevat joustavaa osapuolta joustamaan ja joustamaan, jotta saatasiin sopimus ja toki sitä kautta perheeseen lapsille hyvät olosuhteet. Sillä pahinta lapsille on kuitenkin se että vanhemmat eivät pysty sopimaan. Mutta toisaalta koska olen joustanut, niin se on myös osoitus käräjille, että hyväksyisin nykyisen, vaikka en näe laajoja tapaamisia lasten etuutena, sillä he joutuvat olemaan paljon minusta erossa ja kokevat sen rankaksi. Myösin lasten isän luona on paljon henkistä väkivaltaa, johon lapset reagoivat. Käräjien väliaikaispäätös antaa kuitenkin tietynlaisen rauhan taisteluun. Nykyinen tilanne tulee hyväksyä, sillä siihen ei voi hakea muutosta. Nyt on aikaa normaaliin elämään ja aikaa sopeutua tilanteeseen. Ja kun virallisen käräjäoikeuden aika tulee näkee onko lapset tottuneet nykyiseen. Onko tarvetta muutokseen. Itse saan voimia kun ajattelen, että kun lapset ovat isän luona, tulee esiin tilanteita, joista näkee, ettei isä kykene sopimaan kanssani lapsiin liittyvistä asioista ja sitäkautta saan ns todisteita, ettei lasten asumista ja huoltoa voi todellakaan siirtää isälle. Kurjinta on, että lapset joutuvat moiseen mukaan, mutta olen ajatellut,että eivät he tätä ymmärrä sillälailla kuin aikuinen ja jos käräjien avulla saadaan tilanne rauhoittumaan he unohtavat kokemansa. Isätapaamiset ovat luoneet minulle mahdollisuuden käsitellä tapahtunutta ja olen saanut voimia elää ja vahvistua kaiken kokeman jälkeen.\nViesti Kirjoittaja Mustikka » 09 Helmi 2014, 23:07\nKiitos hyvistä vastauksista. On lohdullista, ettei tarvitse olla yksin ajatuksiensa kanssa. Lasten vointia minäkin tässä koko ajan ajattelen ja kuulostelen. Sitä oikeutta huolettomaan ja stressittömään lapsuuteen (vanhemmuuteen myös). Olisi äärimmäisen tärkeää saada kaikille samassa tilanteessa oleville neuvoja, apua ja tukea. Vie valtavasti energiaa valmistautua, olla pelkäämättä, olla voimakas ja yrittää pinnistää vielä vähän aikaa. Edelleen sitä samaa varpaillaan oloa ja epämääräistä uhkaavuutta aistien. Välillä ahdistaa kovasti ja tuntuu, että lyö päätänsä seinään, vaikka mitä tekisi. Aivan sama joustaako vai yrittääkö perustella kantaansa tosiasioilla vai pitääkö kiinni joistakin rajoista, mikään ei vain toimi ja tuota tulosta. Yleensä toisen hyökkäys kääntää tilanteen päälaelleen, ennenkuin edes saa puheenvuoroa. On pehmeä tai kova, aina se kylmä, joustamaton ja vuorovaikutuskyvytön jyrää päälle. Voimia kaikille. Yritetään jaksaa !\nViesti Kirjoittaja sartal » 02 Touko 2014, 11:16\nMä lähdin alusta asti sille linjalle, että EN keskustele kyseisen ihmisen kanssa mistään. Keskustelen viranomaisten välityksellä! Sanoin jo Turvakodissa ollessani, että jos meidän olinpaikkamme on isälle ilmoitettava ja häntä pelkään, niin sitten tehdään niin, että lapsi jää minä menen muualle. Lapsi oli tällöin 4 kk. Ymmärsivät eivätkä kertoneet isälle.\nSe ihminen EI enää määrää mun elämää edes lapsen kautta!\nOnneni oli Turvakielto, toiseen kaupunkiin muuttaminen ja isän meno vankilaan. Sekä tietenkin se, että lapsi oli ihan vauva. Mulla on sen verran itsetuntoa, päättäväisyyttä ja määrätietoisuutta, että työllistyin heti ja olin säästänyt vuosia odottaen sopivaa tilaisuutta lähteä. Ollut hiljaa ja odottanut. Mikäli isän kanssa tulee ongelmia jatkossa niin olen myös päättänyt tiettyjä asioita. Toivon siihen menevän vielä muutaman vuoden. Lapsi oppii tunne ym. asiat 6 ikävuoteen mennessä. Rakastan häntä, silitän, halaan, suukotan ohjaten oikeaan ja tunnistamaan väärää. Mikäli isä jossain vaiheessa yrittää jotain yhteishuoltajuutta ja vetää käräjille (toistuvasti/kiusaa) niin jos lapsi on riittävän vanha nostan kädet pystyyn ja sanon: "ole hyvä"! Jos käräjillä todetaan, että isän luona on parempi (???)..... olen myös valmis luovuttamaan!!! Hoitakoon sitten uusi vaimonsa lapsen. Lapseton ihminen..... Kuulostaa varmaan kauhealta, mutta kun nää vuodet tässä ny menis..... lapsi vahvistuis ja kehittyis normaaliksi. Jos tällainen tilanne tulis eteen, niin joutuisin myös luopumaan kaikesta lapseen liittyvästä, tapaamisista ym. En voisi katsoa lapsen kasvamista tapaajana. Kait mä sitten vaan häviäisin sen elämästä ja luottaisin Murphyn lakiin.\nTuollainen Narsku on kuin syöpä - tuhoaa kaiken kauniin ja ihanan. Minä pienen nelikuisen vauvan kanssa valvoin yötämyöden, kun herra tulee kotiin tönimään...... Mulle riitti mutta omin avuin en usko selviäväni kuitenkaan. Varsinkin kun tämä herra viime valvotussa tapaamisessa sanoi rakastavansa edelleen minua, vain minua! Naimisissa oleva ihminen. HYI YÖK\nViesti Kirjoittaja Mustikka » 07 Loka 2014, 10:20\nOn näitä ihan kauhea lukea. Miten yleistä ja laajaa tämä tahiminen onkaan! Miten (useimmiten äidin) elämästä tulee oikea eloonjäämistaistelu ! Poimin MIP tuon lauseen vastauksestasi: " Itse saan voimia kun ajattelen, että kun lapset ovat isän luona, tulee esiin tilanteita, joista näkee, ettei isä kykene sopimaan kanssani lapsiin liittyvistä asioista ja sitäkautta saan ns. todisteita, ettei lasten asumista ja huoltoa voi todellakaan siirtää isälle." Onko Sinulla jo pitkä lista näistä tilanteista ? Suurin ongelma lienee, että sosiaalipuolen ihmisten on vaikea a) tunnistaa henkistä väkivaltaa, narsismia b) uskoa, että joku ihminen voi haluta toiselle ihmiselle pahaa c) tunnustaa itselleen, että ei ole kyennyt vastustamaan tai ymmärtämään, että toinen näyttelee ja manipuloi, koska silloin joutuisi toteamaan, että on itse ollut ammattitaidoton ja joutunut huijatuksi työntekijänä, d) erottamaan kauniita puheita/ kaunista käytöstä niistä todellisista teoista ja valinnoista, jotka paljastavat totuuden - pahan aikomuksen, koston, juonittelun, kiristyksen ja syyllistämisen. Aina pitäisi katsoa tekoja ja olla kuuntelematta niitä sanoja. e) henkisen väkivallan alla asuneet ovat jo joutuneet vääristyneen kuvion piinaamiksi, vain sen sisällä olevat tajuavat, että joskus pitää olla reagoimatta, jotta joku perheenjäsenistä ei joutuisi ongelmiin. Sivulta päin katsottuna on vaikea ymmärtää mitä pelko on ja miten sen näyttäytyy perheen käytöksessä. Perheenjäsenillä voi olla kaikilla opittu hymynaamio ja tietynlainen käytös, joka vaikuttaa normaalilta, mutta jonka taustalla onkin pakko ja pelko - sisäinen koodi, kuinka täytyy käyttäytyä, ettei kukaan joudu vaikeuksiin myöhemmin. Olen juuri joutunut tilanteeseen, että jos puhun, vaikutan mustamaalaavalta ,ja jos lapset puhuvat läsnäollessani, heidän avautumisensa ei johdu siitä, että minun luonani heidän ei tarvitse pelätä, vaan siitä, että he ovat omaksuneet ajatukseni omikseen ja sanovat sitä, mitä toivon. Teki niin tai näin, aina väärinpäin tulkitaan. Jos en tue ja kuuntele lapsia, olen huono äiti. Valitsen äitiyden. Täytyy uskoa pitkässä juoksussa, että joku tajuaa sen. Ainakin omat lapset.\nViesti Kirjoittaja Notavictim » 07 Marras 2014, 14:36\nMuistakaa aina se, että narskut ei todellakaan ole mitään yli-ihmisiä. Ne saa vain itsensä vaikuttamaan sellaisilta. Kuvitelkaa narskun tilalle aina kaksivuotias lapsi kiukuttelemaan. Se on auttanut ainakin mua. Mä olen narskua kohtaan ottanut sellaisen "Mitä sinä luulit minulle voivasi?"- asenteen ja kyllä on ollut nöyrää asennoitumista siellä päässä. Tai sitten se vain esittää, en tiedä. Eipä ole enää ongelmia juurikaan ollut, ja toivottavasti ei tulekaan.\nViesti Kirjoittaja NinniAnniina » 17 Joulu 2014, 14:19\nSosiaalitoimistojen ihmisiin pätee sama laki kuin suureen osaan muitakin ihmisiä: kun itsepintaisesti kieltäytyy näkemästä pahaa ympärillään, se ikäänkuin poistuu ja sitä ei tarvitse ajatella. Pääsee PALJON HELPOMMALLA. Vaikka niin tehdessään saattaa pilata muutaman ihmisen elämän, mutta pääasia on kuitenkin se, ettei itse tarvitse mennä oman mukavuusalueensa ulkopuolelle. Ja todellakin rohkeutta puuttua pahuuteen tarvitaan ja sitä ei löydy monestakaan. Moni sosiaalialan ammattilainen ei vaan ilmeisesti ymmärrä sitä, että jos HE olisivat aikoinaan kiistaa käsitellessään tehneet oikein ja rohkeasti, niin jälkisoppaa ei syntyisi. Minusta heidän toiminta on henkistä laiskuutta ja pelkuruutta. Ei ihminen saa antaa itsensä mennä sieltä mistä aita on matalin. Varsinkaan kun on muiden elämästä kyse. Oman elämänsä saa pilata jos laiskottaa ja pelottaa.\nViesti Kirjoittaja imkb » 28 Tammi 2015, 05:26\nMoi. Minulla on aika tarkalleen samat ongelmat (lapsi Nn kanssa ja kaikki ne ikävät seuraukset mitkä on mainnittu täällä). Kiitos kirjoituksista.\nKäräjäoikeudessa olisi pian tarkoitus pystyä selostamaan näitä mutta miten, taikka ei sitten pitäisi yrittää selostaa mitään. Uskon myöskin mainittuun ihmisten "laiskuuteen". Se että lapsi joutuu maksamaan jätetään pois. Etsitään väkisin syytettävää (eli minua omassa tapauksessani). Toinen vanhempi nauttii täysin riemauksin tilanteesta, ei välitä ettälapsi kärsii. Viranomaiset ovat täysin myytyjä Nlle..\nOlen menettännyt paljon voimia, vanhentunnut puolessa vuodessa naamastani, jatkuva hädän tunne lapsesta (kun hän mainitsee että N-vanhempi on tehnyt sitå ja sitä..) Selitykset on jätetty pois kun sos naiset uskovat ainoastaan N- vanhempaan. Lasta ei edes oteta kuulusteluun.\nToivon (rukoilenkin) että lapsi jaksaa yksin siellä. Kun se N juokin. Kieltää puhelimen käyttöä, heittää kirjeet ja pienet postitse lähetetyt lahjat pois (lapsi ei tunnista kuvista lähetettyä- kun kysyn "saitko tuon ja tuon"). Isä on onnistunnut saamaan huoltajuuden ja antaa yhteistä aikaa 8 tuntia kuukaudessa valvottuna! En ole tehnyt rikosta, en juo enkä mitään. Luultavsati kääräjä poistaa nämä tiukat olot - toivon että asianajaja osaa järjestää.\nOn kun lapsen näkökulma on jätetty pois viranomaisilta.\nYritän uskoa että lapsi itse hakeutuu pois Nn luota kun tarpeeksi vanha , luokseni, että saa turvan. Avoimesti itki ja pyysi päästä pois puolen vuoden aikana- ei sitä huomioitu. Meillä oli hyvät olot ennen kun N pääsi tilanteen "herraksi" (minulla ei silloin ollut asianajajaa). Olen oppinnut omalta vanhemmaltani etten saa puolustautua enkä saa "antaa itselleni mitään"...kai tässä seuraus\nViesti Kirjoittaja 23taa » 07 Helmi 2015, 13:00\nLapsen mielipide on otettava oikeudessa huomioon. Lukekaa lapsi ja perheoikeudesta väitelleen Henna pajulammin kirja:Lapsi oikeus ja osallisuus sekä YK:n lapsen oikeuksien sopimus, erityisesti artikla 12. Se on voimassa olevaa juridiikkaa.\nViesti Kirjoittaja Äiti72 » 15 Helmi 2015, 11:36\nJotenkin on haastetta sosiaalipuolella siinä, että aina on vanhempien tarinat ihan ristiriitaisia kun toinen on narsistisesti käyttäytyvä persoona. Mikä on sosiaalipuolella vikana tässä maassamme, kun vanhempi kertoo ja kukaan ei näitä asioita "ota todesta". Ei hyvä näin. Moni tarvitsee todella apua.\nViimeksi muokannut Äiti72 03 Kesä 2016, 17:28, yhteensä muokattu 1 kertaa.


Tyylittömyys tuli muotiin – hipsterit OUT, normcore IN – Stara\nTyylittömyys tuli muotiin – hipsterit OUT, normcore IN\nViihdeuutiset 24.9.2014, 22:00 · Annika Kela\nHipstereiden aikakausi on päättynyt. Useiden eri muotilähteiden mukaan hipsterit eivät ole enää muodikkaita, vaan tämänhetkinen muoti-ilmiö on normcore. Tämä on hyvä uutinen niille ihmisille, jotka eivät juuri muotia seuraa, sillä normcoren määritelmän mukaan tyylittömyys on nyt muodikasta.\nStara kertoi äskettäin, että suomalaisturistit ovat taas huippumuodikkaita, koska vyölaukut ovat nousseet taas trendiksi. Britannian Vogue-lehti kuvailee normcorea sanalla anti-style, joka suomeksi tarkoittaa tyylittömyyttä. Sana normcore tulee sanoista normaali ja hardcore.\nMuotimaailma on vihdoin menossa oikeaan suuntaan, sillä vaatteiden käytännöllisyys ja mukavuus on nyt pääroolissa. Mitä vaatimattomampi pukeutuminen sinulla on, sitä tyylikkäämpi olet. Jos valitset vaatekaapista päällesi farkut ja valkoisen T-paidan, edustat tyyliltäsi normcorea.\nMuotitalojen panostaminen tähän tyylisuuntaan näkyy hyvin katumuodissa. Markkinoille on tullut paljon rennompia ja mukavampia vaatteita ja neutraaleja värejä. Mitä paremmin viihdyt rennoissa vaatteissa, etkä yritä panostaa liikaa, on tyylisi normcoren mukainen. Jos kuulut siihen ryhmään, joka ei jaksa vaivata päätään viimeisimmillä trendeillä, olet virallisesti muodikas. Cara Delevingne on yksi muotimaailman kuumimmista tähdistä, ja hän pukeutuu vapaa-ajallaan normcoren mukaisesti.


Lähisuhdeväkivallan etenemisessä rikosprosessiin esteitä - Haaste\nEtusivu » Lehtiarkisto » Haaste 2/2019 » Lähisuhdeväkivallan etenemisessä rikosprosessiin esteitä\nLähisuhdeväkivallan etenemisessä rikosprosessiin esteitä\nLieväkin pahoinpitely lähisuhteessa on ollut virallisen syytteen alainen rikos pian kymmenen vuotta. Lähisuhdeväkivallan etenemisessä rikosprosessiin on kuitenkin yhä ongelmia, joihin voisi vaikuttaa erityisesti koulutuksella sekä kehittämällä riskinarviointia ja toimintakäytäntöjä.\nTeot tilastoituvat epäillyksi rikoksi, eli poliisin tietoon tulleeksi rikollisuudeksi, jos poliisi kirjaa niistä rikosilmoituksen. Poliisi onkin eräänlainen portinvartija tekojen etenemisessä rikosprosessiin. Portinvartijan harkintavalta on vähäisempi virallisen syytteen alaisissa rikoksissa, joita on suurin osa rikoslakirikoksista Suomessa.\nLähisuhdeväkivaltaan liittyvien rikosten kannalta keskeinen lakimuutos tuli voimaan vuonna 2011. Siitä lähtien lievätkin pahoinpitelyt ovat olleet virallisen syytteen alaisia kohdistuessaan alaikäiseen, työtehtäviään suorittavaan henkilöön ja tekijälle läheiseen henkilöön. Muutoksen myötä lievän pahoinpitelyn kirjaaminen rikosilmoitukseksi, esitutkinta ja syytteen nostaminen on voinut tapahtua, vaikka tekijälle läheinen uhri, esimerkiksi puoliso, ei sitä vaatisi tai edes haluaisi.\nRikoslaissa ei suoraan mainita lähisuhdeväkivaltaa, mutta lakimuutoksen yhteydessä siihen kirjattiin läheisen suhteen määritelmä. Lainsäädännöllä on pyritty yhtäältä vahvistamaan yhteiskunnallista viestiä lähisuhdeväkivallan tuomittavuudesta ja toisaalta varmistamaan väkivallan ilmitulo ja sen myötä väkivallan uhrien avunsaanti.\nPoliisin ja Tilastokeskuksen tilastot poikkeavat toisistaan\nPoliisin tietojärjestelmissä ja virallisissa ohjeissa lähimmäksi lähisuhdeväkivallan käsitettä tulee hälytystehtävien ja rikosilmoitusten luokittelussa käytetty perheväkivallan käsite. Poliisin tilastoista voidaan havaita, että perheväkivallaksi luokitellut kotihälytystehtävät ja rikosilmoitukset eivät noudata keskenään samankaltaista trendiä vuosina 1999–2017 (kuvio 1). Perheväkivaltatehtävien määrä on kasvanut huomattavasti tällä ajanjaksolla. Molemmissa on selvää kasvua 2011 lakimuutoksen jälkeen, mutta pian tämän jälkeen rikosilmoitusten vuosittainen määrä on vakiintunut noin 5000:een.\nKuvio 1. Poliisin perheväkivaltatehtävät ja rikosilmoitukset vuosina 1999–2017, Tilastokeskuksen tilastoimat lähisuhdeväkivallan uhrit vuosina 2010–2017.\nRikosilmoitusten luokitteleminen perheväkivallaksi riippuu poliisin omasta kirjaamisesta, ja luokituksen käytössä on havaittu puutteita. Tilastokeskus puolestaan tilastoi perhe- ja lähisuhdeväkivaltaan liittyviä rikoksia uhrien määrän mukaan, ja yhdistää poliisin rikosilmoitustietoihin rekisteritietoja esimerkiksi asumisesta ja avioliitoista. Tilastokeskuksen rikos- ja pakkokeinotilastossa lähisuhdeväkivallan uhreja onkin vuosittain useita tuhansia enemmän kuin poliisin omissa tilastoissa perheväkivallaksi luokiteltuja rikosilmoituksia. Esimerkiksi vuonna 2017 Tilastokeskus tilastoi lähisuhdeväkivallan uhreja 8 281.\nPerheväkivaltatehtävien määrää voitaneen pitää yhdenlaisena kansalaisten ilmoitusalttiuden mittarina lähisuhdeväkivallasta. Siten tilastojen toisistaan poikkeavat trendit viittaavat siihen, että hätäpuheluja soittavien kansalaisten ja rikosilmoituksia kirjaavien poliisien näkemykset poliisin puuttumisen tarpeesta eivät ole muuttuneet samansuuntaisesti. On huomattava, että hätäpuhelun soittamisen syynä on välitön hätätilanne, ja monessa tapauksessa väkivallan uhri saattaa jopa vastustaa rikosilmoituksen kirjaamista poliisin tultua paikalle. Uhrin rangaistusvaatimuksen puuttumisen ei kuitenkaan pitäisi lakimuutoksen jälkeen vaikuttaa rikosilmoituksen kirjaamiseen lähisuhdeväkivaltatilanteissa.\nKoska tilastoissa vaikuttaa olevan epäsuhtaa, toteutettiin vuosina 2015–2016 Poliisiammattikorkeakoulussa sisäministeriön rahoittama tutkimushanke, jonka aineistona olivat yhden poliisilaitoksen perheväkivaltatehtävät puolen vuoden ajalta. Poliisin ja hätäkeskuksen tietojärjestelmästä saatavat tiedot tehtävistä ovat liian suppeita, jotta niiden perusteella voisi päätellä, miksei rikosilmoitusta joissain tapauksissa kirjattu. Siksi tehtävistä lähetettiin kysely niitä hoitaneille poliisipartioille. Näiden tietojen avulla voidaan tarkastella seikkoja, jotka vaikuttavat tekojen päätymiseen rikosprosessin ensimmäiseen vaiheeseen.\nMilloin poliisi kirjaa lähisuhdeväkivallasta rikosilmoituksen?\nKyselylomakkeella kerätyistä tiedoista käy ilmi, että vaikka suuri osa poliisin perheväkivaltatehtävistä liittyy lähisuhdeväkivaltaan, lähes puolessa kyselyn tehtävistä oli kyse esimerkiksi väkivallasta entuudestaan tuntemattomien tai puolituttujen kesken. Yli neljännes tehtävistä tuli osoitteisiin, joihin poliisilla oli vähintään kaksi perheväkivaltatehtävää puolen vuoden aineistonkeruuajalla. Noin viidenneksessä kyselyaineiston tehtävistä poliisi ei raportoinut fyysistä väkivaltaa. Tarkempi tarkastelu rajattiin vähintään lievään fyysiseen väkivaltaan, koska esimerkiksi väkivallalla uhkaaminen kirjattaisiin todennäköisesti laittomana uhkauksena, joka on edelleen asianomistajarikos.\nTutkimusaineiston lähisuhdeväkivaltaa koskevassa osa-aineistossa 66 prosentissa kirjattiin rikosilmoitus. Ensisijaiseksi uhriksi arvioitiin nainen 80 ja mies 20 prosentissa tapauksista. Kaikkiaan alaikäisiä lapsia oli paikalla 17 prosentissa tehtävistä, ja uhreista noin 5 prosenttia oli alaikäisiä. Koska muun tutkimustiedon valossa lapsiin kohdistuva väkivalta on jopa aikuisten kokemaa yleisempää, kertoo lapsiuhrien vähäinen osuus aineistossa luultavasti siitä, ettei lapsiin kohdistuvasta väkivallasta yleensä ilmoiteta hätäkeskukseen.\nRikosilmoitusten kirjaamista aineistossa selittivät ymmärrettävistä syistä väkivallantekojen vakavuus ja poliisin arvio todennäköisyydestä, että väkivaltaa todella tapahtui. Lisäksi uhrin naissukupuoli lisäsi osin väkivallan vakavuudesta riippumatta todennäköisyyttä kirjata rikosilmoitus. Osapuolten päihtyneisyys, lasten läsnäolo ja osoitteen toistuvuus eivät olleet yhteydessä kirjaamiseen. Kirjaamatta jättämisen syiksi (taulukko 1) mainittiin yleisimmin, että uhri ei halunnut tai vaatinut kirjaamista tai että kyseessä oli asianomistajarikos. Lähes kolmanneksessa tapauksista mainittiin myös vammojen puuttuminen ja että kyseessä oli vain lievä pahoinpitely.\nKantelu poliisin toimista parisuhdeväkivaltatapauksessa\nTutkimuksen aihe ja tulokset ovat alati ajankohtaisia. Apulaisoikeuskansleri päätti hiljattain ratkaisussaan (12.4.2019) turvakodin kanteluun Kaakkois-Suomen poliisilaitoksen partion menettelystä parisuhdeväkivaltatilanteessa, että tehtävää hoitanut partio oli toiminut lainvastaisesti jättäessään kirjaamatta rikosilmoituksen pahoinpitelystä. Poliisilaitoksen ja tehtävää hoitaneen partion selvitys kirjaamatta jättämiselle liittyi pääosin osapuolten humalatilasta johtuvaan sekavuuteen, näkyvien vammojen puuttumiseen ja siihen, että tilanteessa mahdollisesti tapahtunut pahoinpitely olisi ollut lievä ja siten asianomistajarikos. Apulaisoikeuskanslerin ratkaisussa kiinnitetään huomiota myös poliisipartion mainintaan, että poliisi on joutunut toistuvasti ratkomaan kyseisen pariskunnan riitoja, ja ettei tätä nähty viitteenä mahdollisesti raaistuvasta väkivallasta, saati rikosilmoituksen kirjaamista tapauksessa hyödyllisenä.\nMainittu kantelu liittyy yksittäistapaukseen, eikä poliisin perheväkivaltatehtäviä koskevasta tutkimuksesta eri poliisilaitoksen alueella voi päätellä, että kirjaamisessa olisi pahoja puutteita. Kantelu kuitenkin tukee tutkimushankkeessa esiin nousseita havaintoja: epäselvyys lievien pahoinpitelyjen asemasta virallisen syytteen alaisina rikoksina lähisuhteissa, samojen osoitteiden ja pariskuntien toistuminen poliisin asiakkaina, poliisin turhautuminen näihin ns. vakioasiakkaisiin ja sen kytkeytyminen ajatuksiin rikosilmoituksen hyödyttömyydestä sen sijaan, että toistuva väkivalta ja hälytykset nähtäisiin riski-indikaattorina väkivallan raaistumiselle. Myös väkivallan molemminpuolisuus ja osapuolten humalatilasta johtuva tilanteen epäselvyys on mainittu syinä kirjaamatta jättämiselle sekä tutkimusaineistossa että Kaakkois-Suomen poliisin antamassa selvityksessä apulaisoikeuskanslerille.\nVäkivaltaan puuttumiseen koulutusta\nLähisuhteissa tapahtuneiden lievien pahoinpitelyjen saattaminen virallisen syytteen alaisiksi rikoksiksi on ollut keskeinen osa muutosta, jossa lähisuhdeväkivalta on tunnistettu erityistä puuttumista vaativaksi yhteiskunnalliseksi ongelmaksi. Tutkimushanke lähisuhdeväkivallan kirjaamisesta rikokseksi poliisin kotihälytystehtävillä oli puolestaan tärkeä avaus, jolla saatiin empiirisesti tutkittua tietoa lähisuhdeväkivallan päätymisestä rikosprosessiin ja sen rajautumisesta pois jo ennen rikosprosessin käynnistymistä. Lakimuutos ja tutkimus eivät kuitenkaan riitä. Erityisen tärkeää olisi varmistaa toimintakäytäntöjen muutos esimerkiksi väkivallan riskinarvioinnin suhteen koko poliisiorganisaatiossa sekä jatkuva koulutus ajantasaisesta lainsäädännöstä.\nTerveyden ja hyvinvoinnin laitos, Jyväskylän yliopisto ja Poliisiammattikorkeakoulu ovat yhdessä toteuttaneet vuosina 2017–2019 valtakunnallisen verkkokoulutuksen Luo luottamusta – puutu väkivaltaan. Koulutus tarjoaa perustietoa lähisuhdeväkivallasta ja on tarkoitettu jo ammatissaan toimiville sosiaali- ja terveysalan työntekijöille ja poliiseille. Organisaatioiden johdon tulisi Istanbulin sopimuksen hengessä varmistaa, että lähisuhdeväkivaltakoulutukseen on käytettävissä työaikaa.\nTilastot, tutkimustieto ja viimeisimpänä apulaisoikeuskanslerin ratkaisu viittaavat siihen, että lähisuhdeväkivaltaa jää edelleen kirjaamatta syistä, jotka heijastelevat vanhaa lainsäädäntöä. Se estää lähisuhdeväkivallan päätymistä rikosprosessiin ja osaksi tilastoitua poliisin tietoon tullutta rikollisuutta.\nKirjoittaja on väitöskirjatutkija Helsingin yliopiston Kriminologian ja oikeuspolitiikan instituutissa.\nEuroopan neuvoston yleissopimus naisiin kohdistuvan väkivallan ja perheväkivallan ehkäisemisestä ja torjumisesta (2011). Council of Europe Treaty Series – No. 210. www.coe.int/conventionviolence.\nFagerlund, M., Kääriäinen, J. & Ellonen, N. (2018). Recording of Offences on Police Domestic Violence Call Outs. International Journal of Comparative and Applied Criminal Justice. International journal of comparative and applied criminal justice, 42(2–3), 119–137.\nFagerlund, M. 2016. Lähisuhdeväkivalta poliisin perheväkivaltatehtävillä. Poliisiammattikorkeakoulun raportteja 123. Tampere: Poliisiammattikorkeakoulu.\nKotanen, R. & Smolej, M. (2014). Lähisuhteissa tehtyjen lievien pahoinpitelyiden syyteoikeuden muutos 2011 – lakimuutoksen tavoitteet ja poliisitutkinnan ongelmat tapauksissa, joissa lähisuhdeväkivalta on toistuvaa. Oikeus (43)1, 7–29.\nPahoinpitelystä lähisuhteessa tulee kirjata rikosilmoitus (2019). Apulaisoikeuskanslerin päätös aiheesta Poliisin menettely parisuhdeväkivaltatilanteessa, OKV/1325/1/2018.\nPoliisin tulostietojärjestelmä PolStat (2019). Poliisin hälytystehtävät: perheväkivalta. Tilasto 1999–2017.\nPoliisin tulostietojärjestelmä PolStat (2019). Perheväkivallaksi luokitellut rikosilmoitukset. Tilasto 1999–2017.\nSuomen virallinen tilasto (SVT): Rikos- ja pakkokeinotilasto [verkkojulkaisu]. ISSN=2342-9151. 15 2017. Helsinki: Tilastokeskus\nTilastot, tutkimustieto ja viimeisimpänä apulaisoikeuskanslerin ratkaisu viittaavat siihen, että lähisuhdeväkivaltaa jää edelleen kirjaamatta syistä, jotka heijastelevat vanhaa lainsäädäntöä.


Ensin Nallen kanssa muutama vauhtiluoksetulo. Hyvä vauhti tulee silloin, kun itse menen karkuun. Sitten muutama luoksetulo perusasentoon. Hyvin meni, mutta perusasentoon tulo voisi olla nopeampikin. Sitten otettiin hyppyä. Muutaman kerran niin, että treenikaveri heitti palkan Nallen hypätessä. Sitten ilman palkkaa. Nallen hypätessä sanoin sen nimen, jolloin sain sen kääntymään minua kohti ja palkka siitä.\nToisella kierroksella otettiin vain luoksetulon sivulletuloja. Nallen kanssa niitä vaan on vähän huono harjoitella noin, kun sen vauhti hidastuu entisestään, kun ei ole "tosi kyseessä". No saa sille ainakin oikeaa paikkaa vahvistettua.\nTässä välissä kävin vaihtamassa koiraa autosta. Hukka pääsi paikkamakuuseen. Olin noin kahden metrin päässä. Aikaa en katsonut, mutta hyvin Hukka oli koko ajan, vaikka vierustoveri lähti liikkeelle. Sitten otettiin pieniä pätkiä seuraamista ja muutama sivulletulo. Hukka on kyllä mahtava, kun se keskittyy aivan täysillä, vaikka nytkin oli melko vieras paikka (Hukka toista kertaa tuolla hallilla) täynnä vieraita koiria. Leikittiin vielä vähän narupallolla.


Liikenneturmat vähenivät Espoossa | Kaupunki | HS\nLiikenneturmat vähenivät Espoossa\nEspoon liikenneturvallisuus kohentui vuonna 2014 edellisvuodesta. Espoossa tapahtui viime vuonna 483 liikenneonnettomuutta. Edellisvuonna onnettomuuksia sattui 560. Tiedot ilmenevät viime vuoden liikenneturvallisuusraportista.Espoossa tapahtuu asukaslukuun suhteutettuna selvästi vähemmän onnettomuuksia kuin Suomessa keskimäärin. Espoon teknisen keskuksen liikenneturvallisuusvastaavan Tuomo Saarisen mukaan tämä johtuu siitä, että Espoossa on tilaa kaavoittaa toimivia liikenneratkaisuja. Tämä aihe on kiinnostava. Kiitos mielipiteestäsi!\nEspoon liikenneturvallisuus kohentui vuonna 2014 edellisvuodesta. Espoossa tapahtui viime vuonna 483 liikenneonnettomuutta. Edellisvuonna onnettomuuksia sattui 560. Tiedot ilmenevät viime vuoden liikenneturvallisuusraportista.Espoossa tapahtuu asukaslukuun suhteutettuna selvästi vähemmän onnettomuuksia kuin Suomessa keskimäärin. Espoon teknisen keskuksen liikenneturvallisuusvastaavan Tuomo Saarisen mukaan tämä johtuu siitä, että Espoossa on tilaa kaavoittaa toimivia liikenneratkaisuja. Haluatko lukea koko artikkelin? Hanki rajaton lukuoikeus:


Pienelle paikka vapaana: marraskuuta 2018\nAlustavia suunnitelmia ensi vuodelle\nIhan pian muutamme takaisin kotipaikkakunnalle, sopivasti jouluksi :) Ainoa asia, mikä minua tosissaan tässä muutossa surettaa, on se, että pojan päivähoitopaikkaa tulee kova ikävä. Poika viihtyy siellä niin hyvin, että vapaapäivinäkin kyselee, että koska pääsee päiväkotiin. Molemmat hoitajat ovat tosi ihania, ja varsinkin toiseen poika on tosi kiintynyt. Vielä emme tiedä, mihin hoitopaikkaan lapsi menee muuton jälkeen, mutta ihan näinä päivinä sekin pitäisi selvitä.\nMuuton ja joulun jälkeen odottaa uusvanha työ, kylläkin paljon suuremmalla vastuulla kuin ennen. Jännittää, mutta enimmäkseen positiivisella tavalla.\nSiskon perheeseen syntyi ihana, pieni tyttö muutama viikko sitten. Meidän poika oli ihan yhtä pieni syntyessään, mutta silti en vain voi tajuta, että se on ollut noin pieni.\nVauvakuume oli tässä välissä taas hieman taka-alalla, kun oli kaikenlaista pienempää, mutta yhtäaikaista stressinaihetta. Nukuin myös muutaman viikon melkein jatkuvasti ihan liian vähän, eri syistä (joista tärkein taisi olla se, että iltaisin on vain välillä niin vaikea päästä ajoissa sänkyyn, kun oma aika tuntuu juuri silloin arvokkaammalta kuin kunnon yöunet, vaikka pitkän päälle yöunien nipistämisestä seuraa vain ongelmia), ja silloin olin välillä ihan että miten ihmeessä jaksaisin vielä hoitaa jotain vauvaa???\nJuuri nyt on taas sellainen olo, että arki on hallinnassa. Silloin tuntuu myös, että miksikäs emme selviäisi arjesta myös kahden lapsen kanssa. Pelonsekaisin tuntein kyllä kuuntelen työpaikan kahvihuoneessa toisten vanhempien juttuja kammottavan kuuloisesta harrastusrumbasta. Onneksi meidän perheemme ei ole vielä siinä elämänvaiheessa :)\nAion puhua oman lääkärini kanssa lääkitykseni saattamisesta siihen kuntoon, että voisimme sitten loppukeväästä/alkukesästä (tai sitten alkusyksystä) ajatella hoitojen jatkamista. Ainakin viimeiset verikokeet olivat kunnossa, joten sen suhteen ei ole huolta. Olen myös tyypilliseen tapaani täysin oireeton. Joko olen kunnolla kipeä, tai sitten tuntuu kuin ei sairautta olisikaan (mikä on tietysti ihana asia).\nAlkuvuodesta aion joka tapauksessa olla yhteydessä gynen polille käytännön asioista. Muistaakseni silloin joskus minulle kerrottiin, että voin vain soittaa ja ilmoittaa, että nyt haluaisimme jatkaa hoitoja, eikä tarvitsisi mitenkään erityisemmin edes jonottaa. Mutta pitää nyt tosiaan vielä varmistaa tuo, ettei sen takia tule turhia viivästyksiä.\nOnpas ihan vatsanpohjassa asti kihelmöivä ajatus, että ehkä voisin jo reilun puolen vuoden päästä olla taas raskaana! Niin, siis parhaassa tapauksessa tietenkin ;) En kuitenkaan jaksa ruveta kehittelemään mitään katastrofiajatuksia tulevaisuudesta. Yritän ajatella, että olemme nyt vain astumassa uudelle tielle ja uuteen elämänvaiheeseen, ja aika näyttää mitä sitten tapahtuu. Vielä ei tietysti ole hajuakaan miten pitkä matka on edessä, mutta minulla on hyvin toiveikas olo, että sen päässä odottaa uusi pieni ihminen. Jännittäviä aikoja on joka tapauksessa edessä!\nLähettänyt Keksi klo 22.11 Ei kommentteja:\nTunnisteet: ajatuksia elämästä, lapsettomuushoidot, lääkitys, muutoksia, sairaus, toinen lapsi, tulevaisuus, työ


Muusikoiden.net - Keskustelu - Taustanauhat useammalla esim. 4 kanavalla\nAihe: Taustanauhat useammalla esim. 4 kanavalla\nMillä laitteella toistatte taustanauhan? Meinaan meillä on iPod, josta toinen kanava menee rumpalin korvaan ja yleisölle tulee monoääntä.\nOnko olemassa mitään esim. 4 kanavaista laitetta, jolla voisi varmasti ja iisisti toistaa taustanauhan niin että rytmeille, bassotavaralle ja synamatoille olisi eri raidat ja (jopa) stereona.\nTai onko suositusta neljäkanavaiselle äänikortille?\nKattoppa Riffi 2/2010, jos saat jostain käsiis.\nisojussi: Kattoppa Riffi 2/2010, jos saat jostain käsiis.\nMitäpä erityistä siellä?\ndust sucker: Mitäpä erityistä siellä?\nJuttu "Popin kuninkaalliset" kiertueen tekniikasta.\ndust sucker: Millä laitteella toistatte taustanauhan? Meinaan meillä on iPod, josta toinen kanava menee rumpalin korvaan ja yleisölle tulee monoääntä.\nMulla on käytössä tän näköinen räkki:\nAjellaan livenä taustanauhoja siis Macbook Pro:lla ja tolla Focusrite Saffire Pro:lla mikä on tossa räkissä. Se on hyvä äänikortti tohon hommaan, 10 ulostuloa persiissä riittänee kyllä jos haluaa stereonakin useampaa eri tavaraa eri reiästä. Meillä tulee yhdestä stereorööristä sekvensoidut synat ja jotain synamattoja, toisesta tulee perkat ja konerummut stereona ja kolmannesta taustalaulut stereona. 4. stereokanavasta tulee nauhat mulle suoraan pikkumikseriin ja yhdestä ulostulosta monona klikki. Jos mennään ei-tutun miksaajan kanssa niin silloin saatan yhdistellä perkkaraidat ja synaraidat samaan stereorööriin, tai sitten jopa koko helahoidon yhteen stereokanavaan.\nHyvä ratkaisu jos on hyvä kone millä toimia. Yksi ratkaisu on toki vaikka Fostexin kovalevytallennin. Esim vanhemmat mallit D-108 ja D-160 on kyllä ihan pomminvarmoja vehkeitä näihin hommiin.\nItse olen kyllä sitä mieltä et toi monoraitasysteemi on ihan perseestä livenä. Bändireeneissä toki menee, mut jos nauhalta tulee esim padeja tai vaikka taustalauluja niin kyllä se mun mielestä stereona pitää tulla livenä.\nTotofan: Hyvä ratkaisu jos on hyvä kone millä toimia. Yksi ratkaisu on toki vaikka Fostexin kovalevytallennin. Esim vanhemmat mallit D-108 ja D-160 on kyllä ihan pomminvarmoja vehkeitä näihin hommiin.\nKomppaan molempia aiheita. Noita Fostexeja saa vielä suh edullisestikin tätä nykyä kun pitää simmut auki.\nMitä tulee tohon taustanauhaan muutenkin niin itse olen sitä mieltä että:\n- stereopari taustalauluille\n- stereopari säksätyksille\n- stereopari kiippareille\n- stereopari kitaratuplauksille\n- mono klikille joka menee sit tonne kuunteluun\nNoista siis tarpeen mukaisesti valiten, mutta maksimissaan joku tommoinen 9 raitaa. Meillä oli muuassa poppoossa käytössä 7 kun ei ollut noita kitaratuplauksia.\nOn nääs niin paljon helpompi saada joku tolkku siihen miksaukseen kun pystyy noihinkin vaikuttamaan...\n29.09.2010 10:46:58 (muokattu 29.09.2010 10:48:38)\nEdirol valmistaa 4-kanavaista R-44 tallenninta, josta saa jokaisen kanavan erikseen ulos. Materiaalin pystyy siirtämään USB:llä suoraan koneeseen.\nTascamilla on kannettava 8-kanavainen tallennin DR-680, josta saa 6 kanavaa analogisesti ja 2 kanavaa digitalisesti sisään/ulos.\nAlesis HD24 on myös todella laajasti käytetty taustanauhojen toistokone. Siinä siis 24 i/o.\nKäytetyn fostexin saa kylläkin edullisemmin.\n29.09.2010 11:15:28 (muokattu 01.10.2010 20:19:29)\nTuosta peli niin taittuu:\nAnttiR: Alesis HD24 on myös todella laajasti käytetty taustanauhojen toistokone. Siinä siis 24 i/o.\nJuu... paljon käytetty ja monella ihan syystä pari mukana, jolloin toinen on spare... Ihan käypänen peli, mutta monesti, liian monesti on kyykännä...\nKatti: Juu... paljon käytetty ja monella ihan syystä pari mukana, jolloin toinen on spare... Ihan käypänen peli, mutta monesti, liian monesti on kyykännä...\nItse olen vetänyt kyseisillä koneilla useita satoja keikkoja ja koneet on matkanneet ympäri maailmaa lentokoneissa ja rahdeilla ja todellakin ovat kyytiä saaneet. Oman kokemuksen perusteella Alesis kestää yhtä hyvin siinä missä muutkin vastaavat laitteet. Kaikkihan noi lopulta valmistetaan Kiinassa tai Taiwanissa. Itse olen omistanut neljä HD24:sta, yksikään oma kone ei ole hajonnut sinä aikana kun olen omistanut. Tosin olen myös tavannut kaksnelosia jotka ovat lauenneet.\nAlesis on sen hintainen laite että jos bändillä on varaa hankkia sellainen tai vastaava, niin on yleensä varaa hankkia samantien kaksi samanlaista tai jokin muu varajärjestelmä. Yleensä ei ole varaa että jää keikka tekemättä yhden laitteen hajoamisen takia.\nAnttiR: Alesis on sen hintainen laite että jos bändillä on varaa hankkia sellainen tai vastaava, niin on yleensä varaa hankkia samantien kaksi samanlaista tai jokin muu varajärjestelmä. Yleensä ei ole varaa että jää keikka tekemättä yhden laitteen hajoamisen takia.\nNäinpä... Koskaan ei ole keikka jäänyt toki tuon takia vetämättä, mutta liekkö sitten sattunut ne elämän ehtoo puolella olleet yksilöt minulle eteen, kun tuntuu että osumistarkkuus ongelmissa on ollut melkoinen...\nOn ollut lukuhäiriötä, ohjausyksikköhäiriöitä, pykimistä...\n...Mut varmaan on vähän mun mielipide biasoitunut, kun aina oon käytettynä ostettujen kanssa pelannut (kotistudioilta yms. sai noita jossain välissä aika hyvään hintaan), joten varmaan on vaan sit ollu huono tsägä...\n30.09.2010 13:25:21 (muokattu 30.09.2010 13:57:39)\nEikös tälläkin saisi ainakin 3 kanavaa (yksi mono perkussioille ja kaksi steropadille) aikaiseksi.\nStereoraita on yleensä aika paljon laajempi just padeissa ja samall kirkkaampi kuin mono.\nEDIT Äh, ei, tuossahan on vain stereoulostulo. Minulle tarjottiin tuota vaihtoehtona.\nTuossa olisi ihan järkeenkäypä laite noihin taustanauhapuuhiin. Alkuperäsellä kovolla äänitysaika huikeat 15 minuuttia, mut luulisin että kovon vaihtamalla sekään ei ole ongelma. Kaikille 8 kanavalle on direct out-liitännät joten nauhurin mikseriosiota ei ole pakko käyttää.. Hintakaan ei päätä huimaa.\nisojussi: Juttu "Popin kuninkaalliset" kiertueen tekniikasta.\nHyvä neuvo... Olisiko ollut vaikea ehdottaa Ableton liveä vai mikä niillä nyt oli käytössä... Sikälikin hauska neuvo, että kyseinen kiertue oli luokassaan sieltä hintavimmasta päästä, joten tekniikkakin oli varmasti sen mukaista. Eli siis just passeli tasonosto bändille, joka tähän saakka on vetänyt ipodilla.\n02.10.2010 13:07:34 (muokattu 02.10.2010 14:07:06)\nsepisti: Hyvä neuvo... Olisiko ollut vaikea ehdottaa Ableton liveä vai mikä niillä nyt oli käytössä... Sikälikin hauska neuvo, että kyseinen kiertue oli luokassaan sieltä hintavimmasta päästä, joten tekniikkakin oli varmasti sen mukaista. Eli siis just passeli tasonosto bändille, joka tähän saakka on vetänyt ipodilla.\nEiks kyseisellä kiertueella ollut tämmöinen "idioottivarma" systeemi, eli 2 macbookkia missä pyörii sama tavara, kellopulssilla synkattuna, sit "A-B-kytkin" mikä ottaa B-koneen haltuun jos A krässää?\nHintavalta ainakin kuulostaa..\nMeillä käytössä MacBook, Presonus Firepod ja Logicin Mainstage.\nMainstagea käskytän (rumpalina) jalkakytkimillä jotka on kiinni mäkissä tyhmän aivon kautta: http://www.alesis.com/triggerio\nAjan myös langallisen kuunteluni Firepodin kautta, käyttäen sen sisääntuloja ja kuulokevahvistinta.\nTähän mennessä on toiminut.\n03.10.2010 03:45:55 (muokattu 03.10.2010 03:48:13)\nNo höh! Kaverihan kyseli jo 4-kanavaäänikorttia. Ymmärtääkseni semmonen hökötys kytketään just titokoneeseen vai ookko nähny ipodeissa moisia lisävarusteita?\nVäitän, että läppäri, 4-kanavakortti ja kevyehkö audiosequ maksaa jopa vähemmän, kuin kaiken maailman moniraitatallenninhässäkät.\nMäteen työkseni keikkaa läppärin kanssa (puucee, ei mac), and no problems.\n03.10.2010 13:20:08 (muokattu 03.10.2010 13:21:22)\nmeillä on yhdessä rock-orkesterissa hyvin toimivaksi osoittautunut taustanauhasysteemi.\nkovalevymatskut on miksattu dolby 5.1-sessioksi, jossa on sitten eri kanavilla mitä nyt onkaan ja klikki tietenkin yhdellä. taustat ajetaan mäkistä ihan perus VLC-playerilla monikanavaisen äänikortin kautta ulos. tällä lailla on koneen rasitus pidettyä mahd vähäisenä, ikäänkuin kaatumisriskin minimoimiseksi. lisäksi vlc antaa aika joustavan rajapinnan biisijärjestyksen muutteluun lennossa jne. hyvää tossa on lisäksi se, että muutosten tekeminen kovisraitojen sisältöön on näppärää, kun niitä ei tarvitse erikseen äänitellä millekään moniraitamyllylle.\nVaikuttaa aika hyvältä idealta. Ilmeisesti tämän matskun voisi siis polttaa DVDlle ja käyttää varakoneena mitä tahansa maitokaupan DVD-soitinta?\nYou are everything a man should be: you're young, stupid, and... mean! Turning money into noise\nChade Fallstar: Vaikuttaa aika hyvältä idealta. Ilmeisesti tämän matskun voisi siis polttaa DVDlle ja käyttää varakoneena mitä tahansa maitokaupan DVD-soitinta?\nPeriaatteessa näin. Ainoa vaan et harvassa maitokaupan DVD-soittimessa on ulostulot erikseen joka kanavalle.


Jenkkisänky: upeita jenkkisänkyjä • ilmainen toimitus • vivano.fi\nJenkkisänky edustaa nukkumismukavuutta parhaimmillaan. Lisäksi jenkkisänky on todella näyttävän ja tyylikkään näköinen kaluste makuuhuoneeseesi. Valitse laadukas ja edullinen jenkkisänky laajasta valikoimastamme ja tilaa se vaivattomasti netistä - toimitamme sängyn ilman toimituskuluja kotiisi asti! Meillä voit maksaa myös osamaksulla tai laskulla. Tilaa helposti uusi jenkkisänky netistä osamaksulla tai laskulla!\nJenkkisänky Lumi pocket 120\nJenkkisänky 160-180 Lumi pocket\nAtlas jenkkisänky 160\nosamaksu alk. 33,78 €/kk\nJenkkisänkypaketti UNIA Comfort\nJos pitäisi laittaa sängyt järjestykseen, jenkkisänky pitäisi ykkössijaa: jenkkisänky on mukavuuden ja näyttävyyden hybridi, koska sen osat on valittu jenkkimäiseen tyyliin isoa, mukavaa ja katseenkestävää ajatellen. Jenkkisängyn nukkumistuntumaa ei pysty päihittämään mikään, koska se koostuu kahdesta runkopatjasta ja yhdestä massiivisesta jousipatjasta, joista tulee kirjaimellisesti metrikaupalla patjaa. Jenkkisänkyjen jäykkyysaste kannattaa valita sen mukaan, mikä omalle selälle sopii. Vivanon verkkokaupan jenkkisängyjen vertailu onnistuu helposti yksinkertaisen asteikon avulla.\nVivanolta löydät jenkkisängyt eri väreissä ja kokoluokissa ja joistakin jenkkisängyistä löytyy jopa extrakokoisia malleja heille, jotka kaipaavat useamman ihmisen sänkyä tai ihan vain luksusta itseä varten. Jenkkisängyt eivät rasita kokoamiseen kyllästynyttä, koska niissä ei juuri koottavaa ole! Sängyn asettelu ja eri vaihtoehtojen kokeilu on sen sijaan jokaisen sänkyjä rakastavan lempipuuhaa ja Vivanon verkkokaupasta löydätkin mahtavia ideoita jenkkisängyn viereen sijoitettavista huonekaluista, mm. käytännöllisistä lipastoista. Vivanon verkkokaupasta saat myös jenkkisängyt hienoilla ja käytännöllisillä sängynpäädyillä, jotka ovat tärkeitä mukavuuden kannalta, jos sängyssä haluaa esimerkiksi lukea iltaisin!\nTee itsellesi palvelus äläkä ikinä enää nukku huonolla patjalla. Se on huonoksi selälle eikä edistä hyvälaatuisen unen saantia. Jenkkisänkyjen patjaratkaisu varmistaa, että unen päästä kiinni saaminen ei ainakaan jää sängystä kiinni. Kun patjojen yhteenlaskettu paksuus alkaa ylittää puoli metriä, tiedämme - ja on myös helppo uskoa - että jenkkisängyt tekevät kelle tahansa nukkumisen paratiisin.\nPatjojen laatu on kuitenkin myös muuta kuin paksuutta. Se on uskomatonta joustoa, jota tarjoaa ensin kahden pienemmän runkopatjan sadat yksittäiset jouset. Näiden päällä oleva iso joustinpatja kruunaa sängyn oikeanlaisen liikkeen omalla joustinjärjestelmällään. Vivanon monissa jenkkisänkymalleissa on bonneljousituksen lisäksi isomman patjan pussijousitus, jossa jouset on pakattu yksittäin. Silloin ne osaavat myös liikkua itsenäisesti ja vaikutelma on aivan kuin kohteen mukaan liikkuva äänentoisto, nyt vain allasi! Itsenäinen jousitus huolehtii jokainen hetki siitä, että kun sinä liikut, myös jouset reagoivat liikkeeseen vartaloa hoitavilla tavoilla!\nPehmeys vai jäykkyys?\nJenkkisängyt voivat olla monella tavalla pehmeitä, koska niissä on useampia patjoja. Usein puhutaan sängyn pehmeydestä, vaikka tarkoittavat jäykkyysastetta. Sänky voi tuntua pehmeältä, vaikka se olisi hyvinkin jäykkä - ja tämä on hyvä muistaa myös jenkkisänkyä valittaessa! Oikea jäykkyysaste varmistaa sen, että sänky on varmasti sopiva tietyn painoisille ihmisille. Vivanon jenkkisänkyjen malleilla on omat suosituksensa jäykkyyasteille. Silti on hyvä muistaa, että sängyn pehmeys on yksilöllinen tunne ja oma sänkyhistoriasta määrää lopulta sen, millainen sänky on itselle hyvä! Jos olet ostamassa ensimmäistä kertaa jenkkisänkyä, Vivanon verkkokaupan ohjeet ja tarvittaessa asiakaspalvelumme autttavat sinut alkuun.\nSängyn tuntumaan vaikuttaa myös petauspatja ja monissa jenkkisängyissä onkin todella paksu petjauspatja. Vivanon verkkokaupasta voit myös ostaa lisäpetjauspatjoja jokaisen jenkkisängyn koolle, ja näin sängystä voi saada edullisesti pehmeämmän. Siten saa myös sänkyyn vaihdeltavuutta mahdollisten vieraiden varalle!\nJenkkisängystä tunnelmallinen olopaikka\nJos olet yhtään sängyssä loikoilija, joka haluaa myös lukea ennen nukkumaanmenoa, haluat ehdottomasti valita jenkkisängyn pehmeällä päädyllä: siihen voi nojata niskojen kipeytymättä. Paras sängynpääty on sellainen, jossa on valmis tai kiinnitettävä tyyny. Silloin jenkkisänky muuttuu olohuoneen jatkoksi, josta voi katsoa taulutelkkaria kumppanin kanssa ilman, että saa pelätä toisen nukahtamista mainoskatkolla.\nJenkkisänky on makuuhuoneen valloittaja, mutta sen tehtäviä lisää kätevät Vivanon verkkokaupasta löydettävät yöpöydät, joiden päälle voi asettaa nätin lukulampun. Usein yöpöytiin kaipaa lokeroita tai laatikoita, joihin voi piilottaa esimerkiksi iltapalaa yönapostelun iskiessä. Vivanon verkkokaupan yöpöydissä on paljon valinnanvaraa klassisen ja modernin tyylin suhteen. Ethän unohda tilata samalla uusia, raikkaita ja miellyttäviä vuodevaatteita! Tutustu valikoimaan ja tilaa ilmaisella kotiinkuljetuksella unelmiesi jenkkisänky!


Saksan maalivahtitähti Manuel Neuer palasi tolppien väliin - ja heti tuli yllätystappio!\nlauantai 02.06.2018 klo 22:45\nMaailman parhaana maalivahtina pidetty Manuel Neuer teki kauan odotetun paluun kentille, kun Saksa hävisi yllättäen maaottelun Itävallalle 1-2.\nManuel Neuerin paluuottelu sujui joukkueelta mollivoittoisesti. EPA / AOP\nNeuer ei ole pystynyt pelaamaan lainkaan sitten viime syyskuussa kärsimänsä jalkamurtuman. Hänelle kertyi Bundesliiga-kaudelta ainoastaan kolme ottelua. Tästäkin huolimatta Neuer on nimetty Saksan alustavaan MM-ryhmään.\nPaluu maalille olisi voinut sujua juhlavamminkin, vaikka Neueria ei Itävallan maaleista juuri voikaan syyttää. Vetisen kentän takia viivästynyt ottelu alkoi Saksan kannalta mainiosti, kun Mesut Özil iski Saksan johtoon 11. minuutilla. Tilannetta edelsi maalivahti Jörg Siebenhandlin kardinaalimunaus, kun miehen epäonnistunut avauspotku napsahti suoraan boksin laidalla sijainneen Özilin jalkaan.\nSiitä eteenpäin juhli Itävalta. 53. minuutilla Martin Hinteregger iski tasoituksen kulman jälkitilanteesta. Pienestä kulmasta lähtenyt terävä kuti meni toki etutolpalla vartioineen Neuerin kainalon tienoilta sisään, mutta olisi ollut otettavissa ainoastaan täysin epäinhimillisellä refleksitorjunnalla.\nVoittomaalin iski Alessandro Schopf, joka pääsi tuikkaamaan maalinsa aivan vapaasti vitosen viivalta 69. minuutilla.\nNeuerille kirjattiin ottelussa viisi torjuntaa.\nNeuer kamppailee MM-paikasta kolmen muun maalivahdin kanssa. Kaikella todennäköisyydellä hänet valitaan lopulliseen ryhmään, sillä vain yksi kassari pudotetaan 23 miehen MM-joukkueesta pois. Neuerin lisäksi 27 miehen ryhmässä ovat Leverkusenista lähtökuopissa oleva Bernd Leno, Barcelonan Marc-Andre ter Stegen ja PSG:n Kevin Trapp.


Pyhä jysäys! Nyt sattuu polkupyöräilijöitä päähän – Stara\nPyhä jysäys! Nyt sattuu polkupyöräilijöitä päähän\nViihdeuutiset 3.2.2014, 18:00 · Terhi Piiroinen\nMaastopolkupyöräharrastus käynnistyi virallisesti 1970-luvun San Franciscossa, kun joukko nuoria polkupyöräilijöitä huomasi, kuinka hurjan hauskaa oli ajaa pyörillä alas 748 metrin korkuiselta Mount Tamalpais -vuorelta.\nHe käyttivät harrastuksessa ensin moottoripyöriä, mutta vaihtoivat ne myöhemmin hiljaisempiin polkupyöriin. Sittemmin markkinoille on kehitetty toinen toistaan kestävämpiä polkupyörämalleja, joilla voi tehdä ajamisen lisäksi esimerkiksi temppuja tai korkeita hyppyjä.\nToisinaan uhkarohkeat ilmalennot muuttuvat pieniksi katastrofeiksi, ja nyt videokoosteella nähdään pieleen menneitä pyörätemppuja. Yleensä pyöräilijät lentävät epäonnistuneissa hypyissä ohjaustangon yli nenälleen. Videokoosteen taltioinneista huomaa hyvin, miksi kypärä on tärkeä varuste myös näille amatööripyöräilijöille, vaikka järki ei pahemmin pakota heidän päätä.


Turun kaupunki tarjoaa tulevana kesänä nuorille töitä omissa toimipaikoissaan - Uutiset - Aamuset\n26.1.2022 16:12 Aamuset\nTurun kaupunki tarjoaa jälleen kesätöitä nuorille kaupungin toimipaikoissa. Kesätyöpaikkoja voivat hakea nuoret, jotka ovat syntyneet 1.6.2004–31.5.2006, eivätkä ole viime vuonna olleet Turun kaupungin palveluissa kesätöissä.\nHausta ja palkkauksesta vastaa Turun kaupungin nuorisopalvelut. Paikat ovat haettavissa 31.1.–16.2. kello 15.\nTyöt ovat avustavia tehtäviä kaupungin palveluissa, eikä niihin vaadita aikaisempaa kokemusta. Työsopimukset ovat yhden kuukauden mittaisia ja ne tehdään pääosin kesä- ja heinäkuussa. Työaika on 85 prosenttia normaalityöajasta. Palkka tehtävistä on noin 800 euroa kuukaudessa.\nPaikkoja haetaan 31.1.–16.2. sähköisellä lomakkeella Kuntarekryssä. Linkki lomakkeeseen löytyy hakuajan alkaessa osoitteesta www.turku.fi/kesatyot. Kaikki hakukelpoiset hakijat kutsutaan yksilö- tai ryhmähaastatteluun, jotka toteutetaan viikoilla 10, 11 ja 12. Valinnoista ilmoitetaan nuorille viikoilla 14 ja 15. Tarkemmat hakuohjeet ovat nähtävissä Kuntarekryssä haun alettua.\nNuorten kesätyöt esittäytyvät myös Turun kaupungin nuorisopalveluiden tieto- ja neuvontapalvelu NuortenTurun järjestämässä Kesäduuniin-striimilähetyksessä 3. helmikuuta kello 14 alkaen. Paikalla on työnantajia kertomassa kesätyömahdollisuuksista ja nuoria jakamassa omia kokemuksiaan kesätöistä. Striimi lähetetään Turun kaupungin nuorisopalveluiden Youtube-kanavalla.\nKesäduuniin on järjestetty kaksi kertaa aiemmin ja se toteutetaan nyt ensimmäistä kertaa striimattuna. Striimilähetyksessä nuorten osuus lähetyksen sisällön suunnittelussa ja toteutuksessa on erityisen suuressa roolissa.\nTurun työllisyyspalvelukeskus jakaa jälleen keväällä nuorten kesätyöseteleitä. Kesätyösetelien avulla nuoret voivat työllistyä yksityisille työnantajille. Kesätyöseteli on tuki työnantajalle, joka palkkaa nuoren kesätöihin.\nSetelit tulevat jakoon näillä näkymin helmikuussa. Työllisyyspalvelukeskus tiedottaa asiasta tarkemmin lähempänä ajankohtaa.


SALOISTEN PYHÄT KUVAT - Pohjanmaan Pyhäjärvi\nPohjanmaan PyhäjärviHae tästä sivustosta\nSALOISTEN PYHÄT KUVAT\nSaloisten kirkko rakennettiin pian Pähkinäsaaren rauhan jälkeen 1320-luvulla riitamaalle, jota Novgorod vaati omakseen. Savolaisten kaskimiesten aloittama asutus vakiintui Pyhäjoen yläjuoksulle Pyhäjärvelle pysyväksi talonpoikaisiksi maanveroa maksaviksi taloiksi 1540-luvulta alkaen. Vuonna 1573 Pyhäjoki erotettiin Saloista omaksi kirkkoherrakunnaksi. Seurakunnan kaukaisimmista taloista Pyhäjärven Hiidenperältä tuli matkaa\nSaloisiin noin 200 kilometriä ja Pyhäjoelle 180 kilometriä. Käynti papin puheilla ja kirkossa vei aikaa vähintään kaksi viikkoa. Kirkossa pääsi käymään markkinoilla kevättalven hankikelillä tai kesällä\nveneellä. Ollinpäivän aikaan heinäkuun viimeisenä sunnntaina oli Salon seurakunnan suojeuspyhimyksen Pyhän Olavin juhlamessu ja markkinat. Pappi kävi Pyhäjärvellä ehkä kerran vuodessa hankikelillä perimässsä palkkansa, opettamassa ja kastamassa sekä siunaamassa vainajat ja avioliitot. Vainajat haudattiin ylämaan asutuksilla taloryhmien omiin kalmistoihin ja avioliitosta tuli kristillinen, kun pappi sen siunasi. Kasteelle saattoi lapsi hiihtää itse. Saloisten keskiaikaiset pyhät kuvat ovat kristinuskon opetuskuvasto ja opetuspuheitten lähtökohta sekä kirkossa kävijän ajatusten ja rukousten kiintopiste. Tavallinen kirjaa taitamaton kansa omaksui kaiken kuulemalla, näkemällä ja tekemällä, osallistumalla. Krusifiksi Salon krusifiksi, 'Kuoloon nukkunut Vapahtaja', joka on ajoitetu vuosiin 1475 - 1500, riippui alttaria lähinnä olevassa kirkkolaivan tukihirresä kasvot seurakuntaan päin. Neitsyt\nMaria Salon Madonna 'Mater misericordie' kärsiväsydäminen äiti, on Lyypekin mestarienn työtä sydänkeskiajalta. Kaappi sijaitsi kirkosta katsottuna alttarin vasemmalla puolella. Pyhimyskaapin seinät voitiin taittaa auki, jolloin avautuu neljä kuvaa. Ensimmäinessä kuvassa vasemmalla on harmaapukuinen Pyhä Anna, Neitsyt Marian äiti käsivarrellaan siniviittainen lapsi, Maria. Toisessa kuvassa on piispa Henrik hiippa päässsä ja messukaavussa. Piispan jaloissa makaa Lalli, joka nostaa myssyä verisestä päästään. Kolmannessa kuvassa kruunupää, Ruotsin suojeluspyhimys Pyhä Erik pitää kädessään miekkkaa ja valtikkaa. Neljännen kuvan tummaviittainen naispyhimys punainen kirja kädessään on luultavasti Pyhä Birgitta. Pyhimuskaapin ovien ulkopinnalla säilyneet maalausten katkelmat esittävät Marian ja arkkienkeli Gabrielin kohtaamista eli Marian ilmestystä. Marian korkeus on 95 cm.Pyhä\nOlavi Veistoksen Pyhä Olavi polkee ihmispäistä lohikäärmettä, joka on Pohjolan muinaisten pakanavaltioitten tunnus. Pyhä Olavi on Salon veistoksista vanhin, veistetty lyypekkiläisessä verstaassa ja ajoitettu vuosiin 1420 - 1430. Salon kirkon suojelijan Pyhän Olavin alttarikaappi oli kirkosta nähtynä alttarin oikealla puolella. Kaappi on nelisivuinen, sen kaksi ylempää kuvakenttää kertovat Pyhän Olavin legendan. Yläkuvassa vasemmalla Norjan kuningas Olavi purjehtii taisteluun velhoja vastaan. Oikean puoleinen kuva kertoo Pyhän Olavin marttyyrikuolemasta. Alempi kuvapari kertoo Ruotsin kuninkaan Pyhän Erikin viimeisestä messusta ja marttyyrikuolemasta. Pyhimyskaapin oven ulkosivulla yksi kuvakatkelma esittää valkopartaista Pyhää Nikolausta, merenkulkijoitten, metsästäjien ja varkaitten suojelijaa, nykyajan joulupukin kaukaista edeltäjää. Toinen kuva esittää parrakasta Ruotsin kuningasta Pyhää Erikiä. Pyhän Olavin korkeus on 97 cm.Pyhä Paavali ja Pyhä Pietari Vasemmalla Pyhä Paavali, oikealla Pyhä Pietari, edustavat myöhäiskeskiajan tuntemattoman pohjalaisen mestarin veistotaitoa. Apostoliruhtinaitten yhteisestä alttarikaapista on säilynyt ovi, johon on maalattu Pyhä Barbara, hädässä auttaja, yksi 'neljästä tärkeimmästä neitsyestä'. Johannes Kastaja Evankelista\nJohannes Vasemmalla apostoli Johannes, oikealla Johannes Kastaja, jotka on ajoitettu vuoden 1500 tienoille. Kuvat edustavat pohjalaista veistoperinnettä.\nPyhä Birgitta Pyhä Birgitta, Pirjo tai Pirkko oli kansan keskuudessa niin suosittu, että hänen asemansa kansan tietoisuudessa on verrattavissa Neitsyt Marian merkitykseen. Leppäkerttu oli Pyhän Birgitan avainpiika. Veistos on ajoittettu noin vuoteen 1480.Tuntematon naispyhimys Kuva liittyy samaan pohjalaiseen veistoperinteeseen kuin Pietari, Paavali ja Johannekset. Kuva on todennäköisesti kuulunut useamman veistoksen ryhmään.\nPyhimysten kaimat Luukko on laskenut vuoden 1548 veroluetteloista Pohjois-Pohjanmaan ristimänimiä. Suurin osa talojen isännistä oli kastettu katolisen kirkon ajalla ennen uskonpuhdistusta ja nimien jakauma kuvaa pyhimysten suosiota Pohjanmaalla. Saloisten suurpitäjän eli Salon, Hailuodon, Pyhäjoen ja Kalajoen neljänneskunnissa oli Olleja, Pyhän Olavin kaimoja 17 % isännistä, Pietarsaaren seurakunnan suojelijan Pietarin eli Pekan kaimoja oli 13%, mutta Pyhän Henrikin kaimoja ei yhtään. Johanneksia eli Hannuja ja Jusseja oli 9% , Pyhä Nikolauksen kaimoja eli Niiloja oli saman verran. Paavali eli Paavo sekä Laurentius eli Lauri olivat mukana 6 % osuuksilla. Matteuksen mukaan ristittyjä Matteja oli 5% isännistä. Mainitut kahdekasan nimeä kattavat 76% isännnistä. Naisten nimistä ei ole saatavana vastaavaa tilastoa. Maria oli keskiajalla liian pyhä ihmisen nimeksi, mutta Pyhä Anna, Birgitta eli Pirkolla ja Margareeta eli Kreeta tai Marketta olivat suosittuja. Linkit:Luterilaisuus\nja pyhimyksetPyhäjärven seurakunta: historiaa ja nykypäivääSaloisten kirkkoSaloisten kirkon alttarikaapitKirjallisuutta:Matinolli: Suur-Pyhäjoen historia, ss. 116 ja 384Kokkola 1969Toivanen - Forss: Raahen tienoon historia I, ss. 179 - 196Jyväskylä 1990Kuvat Jorma Tulkku 26.10.2007 Saloisten kirkkoTeksti:Jorma Tulkku 5.3.2009


kesäkuu 2018 - Ihanuuksia ideasta\n30 kesäkuun, 2018 ihanuuksiaideastaLeave a Comment on Lapsen kuvittama tunika maximekosta\n19 kesäkuun, 2018 ihanuuksiaideastaLeave a Comment on Suunnittele ja toteuta itse polvipaikat\nYksivärinen paita-pois varavaate hyllyltä\n8 kesäkuun, 2018 ihanuuksiaideastaLeave a Comment on Yksivärinen paita-pois varavaate hyllyltä\nValmis yksivärinen vaate muuttuu yksilölliseksi kun siihen lisää oman tai lapsen suunnitteleman kuvan. Aina ei tarvitse osata/jaksaa ommella kokonaista vaatetta, että pääsee kuvitushommiin. Tällä tyylillä kirpputori vaatepakettien yksinkertaiset ja yksiväriset vaatteet pääsevät oikeasti käyttöön, pois varavaate hyllyltä. Hankin lapsille vaatteet pääsääntöisesti kirpputorilta. Monesti vaatteet myydän lastentarvikekirppiksellä vaatepaketteina, jolloin niissä saattaa olla vaatteita, jotka ei niin…\n4 kesäkuun, 2018 ihanuuksiaideastaLeave a Comment on Viidakon havinaa osa 2\nEdellisessä työssäni (Viidakon havinaa osa 1), kuva kertoi sen mitä tarvitsi tullakseen vaatteeksi. Tälläkertaa vanha kukallinen vaate kertoi, minkä kuvan tarvitsee ja näin syntyi Viidakon havinaa osa 2. Kun hyödyntää vanhasta paidasta helman ja hihat, on vaate jo puoliksi valmis. Siskoni antoi kasan vanhoja vaatteita, joiden kangasta voisin hyödyntää ompelussa. Avokätistä ajattelin ja kannoin rievut…


Diamonds Aren't Forever: Viikonlopun kuulumiset\nViikonloppu oli ja läskeilyks se meni. Vedettiin pizzaa, kebuu, ja kaikkee muuta epäterveellistä ihan olan takaa, syynä tähän tietenkin oli kuningas Alkoholi. Jälleen kerran. Juomapelit on hienoja keksintöjä, niitä pitäis harrastaa useammin. Energiajuomaa ja tupakkaakin on kulunut kiitettävät määrät, ehkä pitäisi vähentää. Kuvasin myös viikonlopun aikana älyturhia kuvia ja opettelin käyttämään uutta salamaa. Ihan jees! Oon muutenkin iloinen, kun sain viimeinkin uusia meikkejä, alusvaatteita, sukkia ja uuden kauluspaidan. Täydellistä.\nSain vihdoin Piukustakin kunnollisia kuvia, eikä mirri juossut edes pakosalle, kuten ennen kameran nähdessään. On se niin söpö! Polska toimi taas linssiluteena ihan innoissaan, mutta sitten kun piti poseerata ja olla mallina joulukortti-kuviin, niin ei enää kiinnostanutkaan. Jaaha. Sain silti joulukortit väsättyä ja pian kiikutankin ne jo postilaatikkoon, jeaa!\nSain viimein tauluja seinille, mitäs tykkäätte? Vähän kissojen kuvia ja kuvat musta ja Karista. Ja tietenkin The Big Bang Theory-juliste! Jotain tosta vielä puuttuu, pitäis keksii vaan että mitä. Höh.\nOon yrittänyt tässä viime päivinä pähkäillä, mitä ostaisin joululahjaksi rakkaimmille. Vanhemmilleni olen jo tilannut kalenterin, mutta siihen se jääkin. Jotenkin vaan ahdistaa, kun kaikki shoppailee nyt lahjoja supermarketeissa ja ovat ihan hysteerisiä muutenkin joulun suhteen. Tekisin mieluusti itse joululahjat, mutta oon niin surkea käsistäni, ettei mikään onnistuisi. Oon kuluttanut jopa sen idean puhki, että kehittäisin itse ottamia valokuvia ja laittaisin kehyksiin, niin monta kertaa oon joululahjaksi antanut valokuvia, ettei enää jaksa.\nMitä mieltä te ootte tästä jouluhössötyksestä ja materia-joulusta? Onko joulusta tullut vain kaupallinen juhla vai onko juhlitaanko sitä vain perinteiden vuoksi?\nTunnisteet: kissa, koti, nuppi sekaisin, onpas mukavaa, partyhard, piuku ja polska, sisustus\n✝ 10. joulukuuta 2012 klo 17.04\nsun kissas on rakkautta;;_____;;<3 tuitui kuolen !\nJonna 10. joulukuuta 2012 klo 18.55\nNe on kyl aika ihania :3\nfairydust 10. joulukuuta 2012 klo 18.25\nawww sä oot tosi söpö tossa ekassa kuvassa :3\nHaha naama vinkuralla ja sillee!\nNoora Vanity 10. joulukuuta 2012 klo 21.15\nMä diggailen materiajoulua! Ja onhan se tottakai perinne et täytyy olla tietyt jutut kondiksessa (kuusi, kinkku ym. ruuat, lahjat, kynttilät...), mutta muuten en välitä joulun merkityksestä. Ihanaa vaan häärätä ja kuluttaa rahaa sekä itsensä että läheisien hyväks, eikä liikaa pohtia syntyjä syviä 8)\nJonna 12. joulukuuta 2012 klo 0.55\nVähän sama homma täällä :D En oikein vihaa joulua, mutta en kuitenkaan rakastakaan. Tykkään tietty häärätä jouluna enemmän, esim. just vaadin saada aidon joulukuusen ja koristella sen! Ja jouluruuat on tietenkin aina tehty itse alusta saakka :3\nJa lahjahössötyskään ei multa mee sivusuun, kerran vuodessa tekee hyvää shoppailla lahjoja rakkaille! Mutta turha stressi joulun alla on musta vaan pahasta - mutsi osaa kuluttaa energiaa kaikkiin turhuuksiin, esim. mitkä verhot pistää jouluna keittiöön! Voi ei.


Liikaa tai liian vähän nestettä?\nEtusivu > Pidä huolta itsestäsi > Nestetasapaino\nNormaalisti munuaiset kontrolloivat kehon nestetasapainoa. Terveen ihmisen munuaiset tuottavat sitä enemmän virtsaa mitä enemmän hän juo. Munuaisten toimiessa vajaalla teholla ne eivät enää selviydy tästä tehtävästä, joten ihmisen oma vastuu nautitun nesteen ja suolan määrästä korostuu.\nNestekertymän välttämiseksi usein myös nautitun nesteen ja suolan määrää rajoitetaan. Sopiva päivittäinen nestemäärä on 500-800 ml enemmän kuin munuaisten erittämä virtsamäärä.\nKuinka nestetasapainoa tarkkaillaan?\nEräs keino nestemäärän tarkkailemiseen on punnita itsensä. Paino tulee tarkistaa päivittäin aina samoissa olosuhteissa. Paras aika itsensä punnitsemiseen PD-potilaalle on aamulla yöpussin ulosvalutuksen jälkeen.\nOn olemassa kahdenlaista painoa: kiinteän massan paino ja nesteen paino. Kehon kiinteä massa muodostuu lihaksista, luista ja rasvakudoksesta. Normaalisti paino on riippuvainen siitä mitä syöt ja se vaihtelee verrattain hitaasti. Myös neste painaa. Litra vettä painaa yhden kilon. Jos nautit nestettä litran, paino nousee kilon verran. Kehosta noin 60% on vettä. Nopeat painonmuutokset riippuvat melkein aina siitä, kuinka paljon olet juonut ja virtsannut.\nOn huomioitava, että nestettä saadaan paitsi juomasta myös ruuasta. Nautittu nestemäärä on saatava poistetuksi kehosta ja dialyysissä tämä tapahtuu peritoneaalidialyysin avulla. Pieni määrä nestettä poistuu hikoilun kautta ja myös ulosteen mukana. Jos munuaiset vielä erittävät virtsaa, poistuu nestettä tietysti tätäkin kautta.\nLiika nautittu neste, jota ei ole pystytty poistamaan dialyysillä, kertyy elimistöön. Tämä ilmenee turvotuksena (ödeemana) esimerkiksi nilkoissa, silmien alla, jalkaterissä ja sormissa. Myös hengenahdistusta voi esiintyä siitä syystä, että nestettä kertyy keuhkoihin. Nesteen kertyminen voi johtaa mm. verenpaineen kohoamiseen, verenkiertojärjestelmän ja sydämen rasittumiseen ja vajaatoimintaan sekä hengitysvaikeuksiin. Turvotus vaikeuttaa myös liikkumista.\nravinnosta saatu suola kerää nestettä elimistöön.


Thrift shopping! - Q-kautinen\nHome Artikkelit\tThrift shopping!\nLähiaikoina ympäristökeskustelun yhteydessä tapetille on yhä useammin nostettu vaate- ja pukeutumisteollisuuden merkitys ympäristön saastuttajana ja ilmastonmuutoksen edistäjänä. Ennen tätä päivää vaateteollisuuteen liittyvässä keskustelussa on korostunut vahvasti etenkin tuotteiden epäeettinen tuotanto: lapsityövoima ja alhaiset palkat sekä pitkät kuljetusmatkat ja laaduttomat materiaalit. Vaikka edellämainitut tekijät ovat hyvin merkittäviä ellei merkittävimpiä seikkoja vaatteen tai asusteen ympäristöystävällisyyden kannalta, nyt keskusteluun on tuotu mukaan vahvemmin myös kuluttajan rooli sekä vastuu tuotteen ostajana, käyttäjänä ja kierrättäjänä.\nEsille on noussut vahvasti käsite pikamuoti. Pikamuoti määritellään nousevaksi ilmiöksi, jossa suuret muotitalot tuottavat jatkuvasti valtavia määriä uutuustuotteita. Nämä uutuustuotteet siirretään nopeasti uusien uutuustuotteiden alta alennusmyynteihin, joissa vaatteet myydään halpahinnoin. Tuotteet ovat uusimman muodin mukaisia, ja edulliset hinnat (jotka johtuvat halvoista tuotantokustannuksista) houkuttelevat kuluttajia ostamaan ja pysymään jatkuvasti vaihtuvien trendien aallonharjalla. Koska pinnalla olevat muoti-ilmiöt vaihtuvat tiuhaan tahtiin, jäävät ostettujen vaatteiden ja asusteiden käyttöiät hyvinkin lyhyiksi. Pahimmassa tapauksessa vanhat vaatteet jätetään vaatekaapin pohjalle lojumaan tai heitetään pois.\nKattilahalliin jonotettiin kuin Amos Rexiin konsanaan.\nKyseisestä aiheesta voisi keskustella varmasti vaikka maailman loppuun saakka, onhan aiheeseen ainakin tuhat erilaista lähestymistapaa. Siksi haluaisinkin halpuutta rakastavana yliopisto-opiskelijana tarkastella aihetta hieman pinnallisemmasta näkökulmasta: miten voisin tyydyttää materia-himoani edullisesti olemalla samalla ekologinen?\nSuuntasimme Q-kollegani Selman kanssa etsimään vastausta kysymykseen kirpputoreilta. Vierailimme eräänä sunnuntaiaamuna kahdella suositulla Helsingissä järjestettävällä kirpputorilla Konepajan Brunossa sekä Kattilahallissa.\nYllätykseksemme Konepajalla oli jo ennen aukeamisaikaa kymmeniä metrejä pitkä jono täynnä malttamattoman näköisiä ihmisiä. Puheensorinan seasta kuuli jonottajien keskustelevan siitä, mitä he toivoivat kirpparilta löytävän: farkkutakki, silkkihuivi, Vansin tennarit, hokkarit ja joku hieno vanha kamera. Kellon lyödessä tasan ovet aukesivat ja ihmiset juoksivat kilpaa sisään. Fun fact: yksi ensimmäisistä sisään menneistä ostajista oli Duudsonien Jarppi!\nFarkkutakki: 4 €, Konepajan Bruno\nKirppari osoittautui lopulta positiiviseksi yllätykseksi, sillä myynnissä oli todella hyväkuntoisia vaatteita, asusteita ja astioita. Myyjät olivat valmistautuneet hyvin tuomalla paikalle muovipusseja ostajille sekä peilejä sovitusta varten. Plussaa myös etenkin siitä, että monissa pöydissä oli myös mahdollista maksaa käteisen lisäksi Mobilepaylla.\nKonepajan jälkeen suuntasimme Kattilahalliin, jonne saavuimme juuri aukeamisaikaan. Paikalle päästyämme järkytyimme: edessämme oli vielä aiempaakin pidempi loputtoman näköinen jono, joka jatkui lähes koko hallin ympäri. Näystä erikoisemman teki vielä se, että ulkona oli oikeasti yli 15 astetta pakkasta!\nSisällä ulkolämpötila unohtui: sadat ostajat parveilivat myyntipöytien ympärillä ja huusivat kilpaa tarjoamiaan ja tinkimiään hintoja. Syy tapahtuman suureen suosioon ja valtavaan ihmismäärään selvisi heti ensimmäisen pöydän nähtyämme: myynnissä oli runsaasti trendikkäitä, uusia ja hyväkuntoisia vaatteita edullisin hinnoin.\nKauluspaita, Hugo Boss: 15 €, Kattilahalli\nKokonaisuudessaan molemmat kirpputorit olivat todella positiivinen yllätys. Myyjät olivat ystävällisiä ja tunnelma lämminhenkinen. Hinnat olivat odotetustikin opiskelijabudjettiin sopivia. Oman jännityksensä kiertelyyn toi myös tietämättömyys siitä, mitä seuraavasta pöydästä löytäisi. Pöydät olivat aina myyjänsä näköisiä, ja monella vaatteella oli kiehtova tarina: esimerkiksi ostamani villapaita oli ollut myyjällä päällä hänen ensimmäisillä treffeillään. Jopa vain myyntipöytien tarjontaa tutkailemalla sai inspiraatiota omaan pukeutumiseensa!\n“Lappuhaalarihame”: 4 €, Konepajan Bruno\nKirpputorin taloudellisia ja ekologisia hyötyjä ei voi kiistää. Tästä huolimatta mielestäni on kuitenkin tärkeää muistaa, ettei kirpputorilta ostaminen ole aina ekologista. Jos ostat esimerkiksi takin kirpputorilta, on se varmasti ympäristöystävällisempää kuin se, että ostaisit sen joltain pikamuotiyritykseltä. Jos kuitenkin ostat kirpputorilta kymmenen takkia yhden hyvän sijaan tai käytät kirpputorilta ostamaasi takkia kerran, ei se ole ekologista. Myös pikamuotiyritysten tuotteiden ostaminen kirpputorilta voi olla tavallaan epäekologista: tuotteen myyjä on todennäköisesti käyttänyt vaatetta hyvin vähän tai lyhyen aikaa ja saattaa mahdollisesti ostaa kirpputorilta tienaamallaan rahalla lisää näiden pikamuotiliikkeiden tuotteita.\nTOP 5 kirpputorit Helsingissä:\n1. Konepajan bruno\n– Sopivan kokoinen kirppari, jossa hipsterityylisiä vaatteita, asusteita ja astioita\n– Järjestetään yleensä sunnuntaisin, aukeaa klo 10 aamulla\n2. Kampin kirpputori\n– Itsepalvelukirppis niille, jotka eivät halua harrastaa kiusallista small talkia muiden myyjien kanssa\n– Myynnissä paljon myös huonekaluja\n3. Hietalahden kirpputori\n– Kesäisin järjestettävä kirppis Hietsun torilla, jossa paljon nuoria aikuisia myymässä vaatteitaan, myynnissä paljon myös lastenvaatteita\n4. Kattilahallin kirppis\n– Usein noin kuukauden välein järjestettävä kirpputori sunnuntaisin, jossa vaatteita, asusteita ja elektroniikkaa laidasta laitaan\n– Eri puolilla pääkaupunkiseutua, myynnissä paljon huonekaluja, astioita ja kodin tekstiilejä\nKaiken kaikkiaan kirpparit ovat kuitenkin positiivinen ja rattoisa ajanviete, jota suosittelen ehdottomasti testaamaan! Taulukoissa kokeneelta kirpputorikävijältä muutama vinkki!\nTOP 5 vinkit kirpputorille\n1. Ota kaveri mukaan\n– Jotta saat telineen laukuille ja takille\n2. Muista nostaa mukaan käteistä (ja omista Mobilepay)!\n– Mobilepay käy yhä useammilla kirppareilla, mutta käteistä on aina oltava mukana!\n3. Tule paikalle ajoissa!\n– Etenkin Kattilahallille!\n4. Ota mukaan oma kangaskassi tai\nmuovipussi vaatteita varten!\n5. Katso koko pöytä läpi kunnolla!\n– Usein parhaimmat jutut löytyvät kaiken alta!\nTeksti: Ria Holstein\nKuvat: Ria Holstein, Selma Valjus & Onni Jaskari\nHaastattelussa: Maarit Hölttä-Vuori\nQ-kautinen 60 vuotta: Tiedotuslehtisestä Some-aikakaudelle


Pukkila Koristelista Aava Antrasiitinharmaa, himmeä, 400x100mm | Netrauta.fi\nPukkilan Aava-sarjan Antrasiitinharmaa-koristelista on väriltään himmeän tummanharmaa ja mitoiltaan 400x100 mm. Tasavärinen, lasitettu laatta on suorakulmion muotoinen.\nVäri: Tummanharmaa, Monivärinen\nSeinälaatta Pukkila Aava Antrasiitinharmaa, himmeä, 397x197mm\nPukkilan Aava-sarjan Antrasiitinharmaa-seinälaatta on väriltään himmeän tummanharmaa ja mitoiltaan 397x197 mm. Tasavärinen, lasitettu laatta on suorakulmion muotoinen. Aava kutsuu luomaan katseen horisonttiin ja unelmoimaan ulapan avaruudesta. Aava-seinälaattojen selkeän raitamainen koho...


Aihe Hukkakaura (Luettu 2456 kertaa)\n30.08.20 - klo:00:52\nMitäs mieltä viisaat ovat siitä, kannattaako vuokrapelto(5v sopimus) missä on hukkakauraa reilusti, kultivoida vai kyntää? Tarkoitus olisi saada itselle hukkakaura vapaa pelto tuossa ajassa, koska todennäköisesti vuokra-aika tulee tuonkin jälkeen jatkumaan. Myrkytys tietysti ensi vuonna mutta sitä ei viittisi monena vuonna tehdä, siksi kysynkin neuvoa mikä olisi paras tapa päästä siitä eroon.\nVastaus #1 30.08.20 - klo:07:36\nMyrkytys väh. 2 vuotena peräkkäin. Mieluiten suorakylvö tai muokkaus kylvösyvyyden tuntumassa...\nVastaus #2 30.08.20 - klo:09:02\nHukkakauran siemen voi säilyä itämiskykyisenä hyvinkin yli 5 vuotta maaperässä, jos se ei saa sopivia olosuhteita itämiseen. Kyntö kääntää osan siemenistä syvälle maan alle, jolloin ne yksilöt eivät idä. Ennenkuin ne taas käännetään pintaan. Kuitenkin kynnössäkin osa siemenistä jää niin matalaan, että seuraava muokkaus herättää niitä. Meillä ei huolellinenkaan kyntö ole hävittänyt hukkaa.\nRuiskutus useimmiten on tehokas kaikkiin itäneisiin yksilöihin, mutta milloin siemen sitten itää? Naapuri on manannut, että huolellisesta ruiskutuksesta huolimatta pellosta on löytynyt hukkakauraa. Ongelma korostui tänä vuonna. Ilmeisesti aika merkittävä osa siemenistä on itänyt vasta ruiskutusten jälkeen tai jäänyt pääsatokasvien suojaamaksi.\nJo ennen luomuaikaani tapasin neuvojan, joka kertoi tehokkaimman tietämänsä keinon hukkakauran hävittämiseen. En oikein uskonut silloin, että luomukeinoin voisi hukkaa hävittää. Meillä on lohko, multamaata, joka ruiskutettiin siihen aikaan vuosittain hukkakauran torjunta-aineilla. Aina sieltä joku yksilö silti löytyi.\nLuomuun siirryttyä sitten ongelman laajuus selvisi... Ekana luomuvuonna (k)itkettiin 7 ! isoa jätesäkillistä hukkakauraa 10 hehtaarilta! Ei tule kesää tuosta toiminnasta. Siis luomukeino käyttöön:\nNeuvojan mukaan pääosa hukkakauroista itää, kun on edes vähän kosteutta ja siemen saa riittävän pilkahduksen valoa. Kun lohko muokataan, niin 60-80% riittävästi valoa saaneista siemenistä itää. 7-10 päivän kuluessa siemenet ovat juurtuneet. Kun juuret siinä vaiheessa tuhotaan muokkauksella, siemen ei enää kykene juurtumaan uudelleen. Samalla uusi erä hukkakauraa saa riittävästi valoa itämiseen ja homma toistetaan. Näin jokainen muokkaus vastaa yhden vuoden siementen itämistä. Kevään ja alkukesän aikana ehtii juhannukseen mennessä muokata olosuhteista riippuen 5-6 kertaa. Itse käytin kultivaattoria. Loppukesästä hukkakauran itäminen on jostain syystä heikompaa, joten muokkauksien jatkaminen olisi tarpeetonta. Kylvin siis 1- vuotisen nurmen persianapilasta ja englanninraiheinästä ja niitin sitten kasvuston vielä pari kertaa, etteivät mahdollisesti vielä itäneet hukkikset voisi tuottaa siemeniä. Sain siis nurmen tuet eikä heikompaa kesannon tukea.\nTämä sama toistettiin seuraavana vuonna.\nKolmantena vuonna lohkoa viljeltiin normaalisti. Hukkakauraa löytyi 1 ! kpl! Sen jälkeen nyt viitenä vuonna pelto on ollut täysin puhdas. Ei siis enää ainuttakaan kpl. Olin yllättynyt ja erittäin tyytyväinen.\nMyös sellaisen tiedon jostain sain, että pellon ns kylvökerroksessa biologinen aktiivisuus tuhoaisi hukkiksen siemenet muutamassa? vuodessa. Kyntö säilöisi syvemmälle maahan siemeniä lähteestä riippuen 6- jopa 10 vuodeksi. Siksi olen itse päättänyt olla kyntämättä tuota lohkoa ainakin nuo 10 vuotta edellisestä kynnöstä. Lohko kyllä pitäisi erityisesti kevätkynnöstä, mutta muokkaan sitä nyt vain kevätkultivoinnilla pariin kertaan ennen kylvömuokkausta.\nKuten mikkisskin tuossa mainitsee, pidä siemenet pintakerroksessa torjut miten vain. Vaikkakin luulen, ettei parin vuoden ruiskuttelu riitä vielä mihinkään. Minun pieleenajatteluni kemiallisina vuosina perustui todennäköisesti lohkon toistuviin kyntöihin, jolloin syvemmältä nousi aina vain uusia siemeniä ja joku onnistui silloin tällöin aina välttämään kemikaalit ja kitkijän. Pieni maan liikuttelu kuitenkin aina idättelee siemeniä torjuttavaksi.\nJa vielä. Lohkon historia. Onko kynnetty aikaisemmin? Silloin jokainen kyntö tuo uusia, säilöttyjä siemeniä pintakerrokseen. Ja samalla voi säilöä uusia siemeniä syvemmälle.\nTulipa pitkä essee... Minä vaan inhoan tuota hukkaa ja aion päästä siitä lähivuosina lopulllisesti eroon. Tänä vuonna löytyi parilta muulta lohkolta vielä jonkinmoinen esiintymä, joten ainakin yhdellä lohkolla otan taas tehokeinon käyttöön viljelukierron sopivassa vaiheessa.\nVastaus #3 30.08.20 - klo:09:36\nTeksti oli pitkä, mutta asiaa, ei niitä hukkakauran siemeniä kannata sinne maahan haudata säilytykseen\nVastaus #4 30.08.20 - klo:10:35\nEi kyntöä tosiaan.\nTällainen kokemus tältävuodelta myös. Ruiskutin hukkakauralohkon kun ohran mitta oli jotain 25cm mutta kun tuli hukkakauran kitkemisen aika oli tällä lohkolla paljon hukkista. Otin niitä ylös juurineen kuten kuuluukin ja kas siinä oli yksi verso täysin ruskeana, kuollut ja siitä oli myöhemmin lähtenyt versomaan uutta hukkista. Vähän harvaahan tuo kasvusto muuten oli kuten tänävuonna yleisesti.\nOnkohan muilla samanlaisia kokemuksia?\nVastaus #5 30.08.20 - klo:11:29\nHyvää tekstiä tosiaan.\nAikanaan oli 2 pahaa hukkakauralohkoa. Molemmat olivat sitten 3 vuotta nurmella. Toisesta katosi hukkakaura kokonaan, toisesta ei. Se, josta katosi, oli multamaata ja se josta ei kadonnut, oli savisempaa maata. Siellä multamaassa hukkiksen siemenet varmaankin pääsivät maatumaan, kun taas savisemmassa siemen säilyi paremmin. Sittemmin on savisemmassakin lohkossa hukkakaura vähentynyt. Aina on siis kynnetty kaikki.\nVastaus #6 30.08.20 - klo:12:06\nLainaus käyttäjältä: Mikkiss - 30.08.20 - klo:07:36\nMyrkytys väh. 2 vuotena peräkkäin.\nJos saastunta on paha, niin tekisin kemiallisen torjunnan kaikki 5 vuotta. Sitten voisi saada pellon puhtaaksi seuraavaa 5-vuotiskautta varten. Pelkästään kahteen vuoteen en kyllä luottaisi.\n"Asialliset hommat suoritetaan, muuten ollaan kuin Ellun kanat."\nVastaus #7 30.08.20 - klo:14:54\nViljelykiertokin autaa, jolloin vaikka öljykasveista on halpaa touhua torjua hukkaa. Ja syyskasveja. Luomuhomma on erikseen. Mutta jos suorakylvää, niin ei siitä voi saastuminen pahentua, jos ei sitten kylvösiemenessä ole hukkista. Tai joku nurmi elukoille. Jos sitä reilusti on, niin avokesannointi auttaa, mutta siitä seuraa kaikkea muuta hölmöä.\nVastaus #8 30.08.20 - klo:19:30\nHukkiksen torjuminen alkaa olla jo suht edullista; n.30e/ha,niin ei siitä kitkentä hommasta palkoille\npääse,jos se saastunta on tommoinen kuin Essex:llä. Meinaan muistaa kauan vielä . Mutta pirun hyvät\nneuvot antoi hän mekaaniseen torjuntaan. Kiitos.\nVastaus #9 30.08.20 - klo:19:35\nLainaus käyttäjältä: PelleH - 30.08.20 - klo:19:30\nJa kun ruiskuttaa torjunta-aineen vain niihin pesäkkeisiin ja pesäkkeen lähiympäristöön, niin halvaksi tulee. Sillä pesäkkeinähän se hukkis yleensä esiintyy, sitten kun niitä yksittäisiä korsia on pitkin peltoa, niin tilanne on jo paha.\nPesäkkeet pitää muistaa merkitä kartalle, että osaa ruiskuttaa oikeat kohdat seuraavana kesänä.\nViimeksi muokattu: 30.08.20 - klo:19:37 kirjoittanut Rakkine\nVastaus #10 30.08.20 - klo:22:43\nKiitoksia kaikille asiallisista vastauksista. Erityisesti Don Essex:lle tyhjentävästä kirjoituksesta.


Ibn Matti: Ilmastonmuutos skeptikon silmin\nLähettänyt Ibn Matti klo sunnuntaina, tammikuuta 06, 2019\nPertti Ilmari 6/1/19 22:36\nOlipa havainnollinen kuvaus, mistä ilmastoajattelussa on kysymys. Entuudestaankin olen kyllä ymmärtänyt, että ilmaston lämpeneminen tai kylmenenminen on sisään ja ulos tapahtuvan säteilyn erotus, mutta sitä, miten voidaan kinata mittaustuloksien etumerkistäkin, en ole koskaan ennen ymmärtänyt.\nTai ehkä sitä oikeastaan nyt ymmärtää vielä vähemmän. Nimittäin miten ihmeessä on mahdollista luotaa erilaisten mallien oletuksista riippuvaisiin ennusteisiin enemmän kuin objektiivisiin mittaustuloksiin. Tarkoitan, että jos tuon ERBEn havainnoista johdetun trendin haluaa kiistää, niin silloin kai pitäisi voida osoittaa, että sateliittimittaus on jostain mittausteknisestä syystä epäluotetavaa. Jos sellaista ei voi osoittaa, niin ilmastomallien selityskyky pitäisi kokonaan kyseenalaistaa.\nMutta suurkiitos tämän tekstin tuomisesta esille!


In Other Words: If I ever grow up\nJonna 2. maaliskuuta 2015 klo 23.09\nOlipa kiva lukea sun ajatuksia opiskelusta. :) ja mä niin muistan ne ruotsin tunnit yläasteella, tiina raukka... nyt vähän kyllä kaduttaa ettei sillon tullut opiskeltua, ois lukiossa ja muutenkin ollut niin paljo hyötyä jos sillon ois ollut ahkerampi :) mutta ehtii sitä onneksi näin myöhemminki, itellä on tavoitteena päästä opiskelemaan juurikin kauppatieteitä tässä lähivuosina, toivottavasti jo ens syksynä! Tsempit opintoihin ja kyllä se tulevaisuus tuo vielä eteen sen oikean ammatin, mikä se sitte ikinä onkaan. :)\nisomeeri 2. maaliskuuta 2015 klo 23.34\nkiitti, selkeytti kyllä omiakin ajatuksia kun kirjoitin aiheesta! :) ja hah, voi tiinaa tosiaan! ei kyllä itseä ainakana yhtään houkuta mennä opettamaan yläasteelle... :D\noonkin miettinyt että mihinhän pääsykokeisiin oot lukemassa! kauppatieteet on kyllä tosi mielenkiintoista ja antoisaa opiskella :) välillä vaan tuntuu että oon ihan pihalla siellä luennoilla, kun en tosiaan oo lukenut mihinkään pääsykokeisiin vaan saanut opinto-oikeuden ihan vaan ilmoittautumalla listalle. mutta kiinnostavaa asiaa niin jaksaa kyllä kuunnella luennoilla! ja sulle kans ihan hirveästi tsemppiä lukemiseen, se varmasti palkitaan kyllä! mihin päin oot hakemassa? :)\nJonna 3. maaliskuuta 2015 klo 19.22\nKiitos! näillä näkymin haen Vaasaan ensimmäisenä. :)\nisomeeri 3. maaliskuuta 2015 klo 20.05\nahaa, vaasa on kyllä tosi nätti kaupunki! :)\nVoitko hakea uudestaan siihen opettajalinjalle? Mitkä olivat perusteina sille että et pääasyt kerta parhaatkin pisteet sait? :/\nisomeeri 3. maaliskuuta 2015 klo 20.14\nEnää en voi hakea, muuta kuin sitten erillisvalinnassa oman tutkinnon jälkeen (niin kuin meinaan tehdäkin siis :). Tai jos hakisin yhteishaussa uudestaan ja kävisin ihan pääsykokeessa yms mutta en oo varma onko noin mahdollista tehdä eikä siitä kuitenkaan olisi hyötyä, koska opeopinnot alkaisi kuitenkin suunnilleen samaan aikaan kuin mitä nyt valmistun :p\nMullahan oli ensimmäisen ja toisen opiskeluvuoden aikana yhteensä kolme kertaa hakea, joista kahteen sai osallistua: eka vuoden syksyllä, keväällä ja toka vuoden syksyllä. Kävin siinä soveltuvuuskokeessa eka vuoden keväällä, mutta pisteiden saamisessa kesti kauan ja kun ne lopulta oli niin hyvät, niin en kokenut että tarttis osallistua vielä siihen viimeiseen kertaan. Eli haastattelusta sain hyvät pisteet, mutta ilmeisesti koulumenestystä painotettiin enemmän lopullisessa valinnassa... Mun perusopintojen keskiarvo on 3, mikä ei sitten riittänyt paikkaan tai edes kovin hyvään varasijaan. Kyllähän se silloin harmitti tosi paljon ja harmittaa edelleen, mutta pedagogiset voi onneksi suorittaa myöhemminkin! Esimerkiksi mun oma äiti tekee niitä nyt ihan pikkuhiljaa työnsä ohella vaikka onkin toiminut opettajana jo jonkin aikaa, eli ei se todellakaan mahdotonta ole hankkia pätevyyttä vielä paljon myöhemminkin, jos en heti tämän tutkinnon jälkeen jaksa! :)